qundao/data-zh-poetry huggingface dataset:
奉和赵王春日诗
作者：庾信
朝代：南北朝

城傍金谷苑，园里凤凰池。细管调歌曲，长衫教舞儿。向人长曼脸，由来薄面皮。梅花绝解作，树叶本能吹。香烟龙口出，莲子帐心垂。莫畏无春酒，须花但见随。
奉和赵王游仙诗
作者：庾信
朝代：南北朝

藏山还采药。有道得从师。京兆陈安世。成都李意期。玉京传相鹤。太乙授飞龟。白石香新芋。青泥美熟芝。山精逢照镜。樵客值围棊。石纹如碎锦。藤苗似乱丝。蓬莱在何处。汉后欲遥祠。
奉和赵王游仙诗
作者：庾信
朝代：南北朝

藏山还采药，有道得从师。京兆陈安世，成都李意期。玉京传相鹤，太乙授飞龟。白石香新芋，青泥美熟芝。山精逢照镜，樵客值围棋。石纹如碎锦，藤苗似乱丝。蓬莱在何处，汉后欲遥祠。
奉和赵王美人春日诗
作者：庾信
朝代：南北朝

直将刘碧玉。来过阴丽华。秪言满屋里。并作一园花。新藤乱上格。春水漫吹沙。步摇钗梁动。红轮被角斜。今年逐春处。先向石崇家。
奉和赵王美人春日诗
作者：庾信
朝代：南北朝

直将刘碧玉，来过阴丽华。秪言满屋里，并作一园花。新藤乱上格，春水漫吹沙。步摇钗梁动，红轮被角斜。今年逐春处，先向石崇家。
奉和赵王西京路春旦诗
作者：庾信
朝代：南北朝

直城龙首抗，横桥天汉分。风乌疑近日，露掌定高云。新渠还入渭，旧鼎更开汾。汉猎熊攀槛，秦田雉失群。宜年动春律，御宿敛寒氛。弄玉迎箫史，东方觅细君。杨柳成歌曲，蒲桃学绣文。鸟鸣还独解，花开先自薰。谁知灞陵下，犹有故将军。
奉和赵王诗
作者：庾信
朝代：南北朝

花径日相携。花林鸟未栖。比看中郎醉。堪闻乌夜啼。
奉和赵王诗
作者：庾信
朝代：南北朝

花径日相携，花林鸟未栖。比看中郎醉，堪闻乌夜啼。
奉和赵王途中五韵诗
作者：庾信
朝代：南北朝

飘飘映车幕。
出没望连旗。
度云还翊阵。
回风即送师。
峡路沙如月。
山峰石似眉。
村桃拂红粉。
岸柳被青丝。
锦城遥可望。
回鞍念此时。
奉和赵王途中五韵诗
作者：庾信
朝代：南北朝

飘飘映车幕，出没望连旗。度云还翊阵，回风即送师。峡路沙如月，山峰石似眉。村桃拂红粉，岸柳被青丝。锦城遥可望，回鞍念此时。
奉和赵王隐士诗
作者：庾信
朝代：南北朝

洛阳徵五隐，东都别二贤。云气浮函谷，星光集颍川。霸陵采樵路，成都卖卜钱。鹿裘披稍裂，藜床坐欲穿。阮籍唯长啸，嵇康讶一弦。涧险无平石，山深足细泉。短松犹百尺，少鹤已千年。野鸟繁弦啭，山花焰火然。洞风吹户里，石乳滴窗前。虽无亭长识，终见野人传。
奉和阐弘二教应诏诗
作者：庾信
朝代：南北朝

五明教已设，三元法复开。鱼山将鹤岭，清梵两边来。香烟聚为塔，花雨积成台。空心论佛性，贞气辨仙才。露盘高掌滴，风乌平翅回。无劳问待诏，自识昆明灰。
奉报寄洛州诗
作者：庾信
朝代：南北朝

舟师会孟津。甲子阵东邻。雷辕惊战鼓。剑室动金神。幕府风云气。军门关塞人。长旍析鸟羽。合甲抱犀鳞。星芒一丈焰。月晕七重轮。黎阳水稍渌。官渡柳应春。无庸奉天睠。驱传牧南秦。繁词劳简牍。杂俗弊风尘。上洛逢都尉。商山见逸民。留滞终南下。唯当一史臣。
奉报寄洛州诗
作者：庾信
朝代：南北朝

舟师会孟津，甲子阵东邻。雷辕惊战鼓，剑室动金神。幕府风云气，军门关塞人。长旌析鸟羽，合甲抱犀鳞。星芒一丈燄，月晕七重轮。黎阳水稍渌，官渡柳应春。无庸奉天眷，驱传牧南秦。繁词劳简牍，杂俗弊风尘。上洛逢都尉，商山见逸民。留滞终南下，唯当一史臣。
奉报穷秋寄隐士诗
作者：庾信
朝代：南北朝

王倪逢啮缺，桀溺偶长沮。藜床负日卧，麦陇带经锄。自然曲木几，无名科斗书。聚花聊饲雀，穿池试养鱼。小村治涩路，低田补坏渠。秋水牵沙落，寒藤抱树疏。空枉平原骑，来过仲蔚庐。
奉报赵王出师在道赐诗
作者：庾信
朝代：南北朝

上将出东平，先定下江兵。弯弓伏石动，振鼓沸沙鸣。横海将军号，长风骏马名。雨歇残虹断，云归一雁征。暗岩朝石湿，空山夜火明。低桥涧底渡，狭路花中行。锦车同建节，鱼轩异泊营。军中女子气，塞外夫人城。小人乖摄养，歧路阻逢迎。几月芝田熟，何年金灶成。哀笳关塞曲，嘶马别离声。王子身为宝，深思不倚衡。
奉报赵王惠酒诗
作者：庾信
朝代：南北朝

梁王修竹园。
冠盖风尘喧。
行人忽枉道。
直进桃花源。
稚子还羞出。
惊妻倒闭门。
始闻传上命。
定是赐中樽。
野炉然树叶。
山杯捧竹根。
风池还更暖。
寒谷遂长暄。
未知稻粱鴈。
何时能报恩。
奉报赵王惠酒诗
作者：庾信
朝代：南北朝

梁王修竹园，冠盖风尘喧。行人忽枉道，直进桃花源。稚子还羞出，惊妻倒闭门。始闻传上命，定是赐中樽。野炉然树叶，山杯捧竹根。风池还更煖，寒谷遂长暄。未知稻粱雁，何时能报恩。
奉梨诗
作者：庾信
朝代：南北朝

接枝秋转脆。含情落更香。擎置仙人掌。应添瑞露浆。
奉梨诗
作者：庾信
朝代：南北朝

接枝秋转脆，含情落更香。擎置仙人掌，应添瑞露浆。
奉答赐酒诗
作者：庾信
朝代：南北朝

仙童下赤城。仙酒饷王平。野人相就饮。山鸟一羣惊。细雪翻沙下。寒风战鼓鸣。此时逢一醉。应枯反更荣。
奉答赐酒诗
作者：庾信
朝代：南北朝

仙童下赤城，仙酒饷王平。野人相就饮，山鸟一群惊。细雪翻沙下，寒风战鼓鸣。此时逢一醉，应枯反更荣。
奉答赐酒鹅诗
作者：庾信
朝代：南北朝

云光偏乱眼。风声特噤心。冷猿披雪啸。寒鸟抱冻沉。今朝一壸酒。实是胜千金。负恩无以谢。惟知就竹林。
奉答赐酒鹅诗
作者：庾信
朝代：南北朝

云光偏乱眼，风声特噤心。冷猿披雪啸，寒鱼抱冻沈。今朝一壶酒，实是胜千金。负恩无以谢，惟知就竹林。
寄徐陵诗
作者：庾信
朝代：南北朝

故人倘思我。及此平生时。莫待山阳路。空闻吹笛悲。
寄徐陵诗
作者：庾信
朝代：南北朝
体裁：诗

故人倘思我，及此平生时。莫待山阳路，空闻吹笛悲。
寄王琳诗
作者：庾信
朝代：南北朝
体裁：诗

玉关道路远，金陵信使疏。独下千行泪，开君万里书。
寒园即目诗
作者：庾信
朝代：南北朝

寒园星散居，摇落小村墟。游仙半壁画，隐士一床书。子月泉心动，阳爻地气舒。雪花深数尺，冰床厚尺馀。苍鹰斜望雉，白鹭下看鱼。更想东都外，群公别二疏。
对宴齐使诗
作者：庾信
朝代：南北朝

归轩下宾馆。送盖出河堤。酒正离杯促。歌工别曲凄。林寒木皮厚。沙逈鴈飞低。故人傥相访。知余已执珪。
对宴齐使诗
作者：庾信
朝代：南北朝

归轩下宾馆，送盖出河堤。酒正离杯促，歌工别曲凄。林寒木皮厚，沙迥雁飞低。故人傥相访，知余已执圭。
对酒歌
作者：庾信
朝代：南北朝

春水望桃花，春洲藉芳杜。琴从绿珠借，酒就文君取。牵马向渭桥，日曝山头脯。山简接䍦倒，王戎如意舞。筝鸣金谷园，笛韵平阳坞。人生一百年，欢笑惟三五。何处觅钱刀，求为洛阳贾。
对酒诗
作者：庾信
朝代：南北朝

数杯还已醉。风云不复知。唯有龙吟笛。桓伊能独吹。
对酒诗
作者：庾信
朝代：南北朝

数杯还已醉，风云不复知。唯有龙吟笛，桓伊能独吹。
对雨诗
作者：庾信
朝代：南北朝

繁云犹暗岭。积雨未开庭。阶含侵角路。镬满溜疎萍。湿杨生细椹。烂草变初萤。徒劳看蚁对。无事祀灵星。
对雨诗
作者：庾信
朝代：南北朝

繁云犹暗岭，积雨未开庭。阶含侵角路，镬满溜疏萍。湿杨生细椹，烂草变初萤。徒劳看蚁对，无事祀灵星。
寻周处士弘让诗
作者：庾信
朝代：南北朝

试逐赤松游。披林对一丘。黎红大谷晚。桂白小山秋。石镜菱花发。桐门琴曲愁。泉飞疑度雨。云积似重楼。王孙若不去。山中定可留。
将命使北始渡瓜步江诗
作者：庾信
朝代：南北朝

校尉始辞国。楼船欲渡河。輴轩临碛岸。旌节映江沱。观涛想帷盖。争长忆干戈。虽同燕市泣。犹听赵津歌。
将命使北始渡瓜步江诗
作者：庾信
朝代：南北朝

校尉始辞国，楼船欲渡河。輴轩临碛岸，旌节映江沱。观涛想帷盖，争长忆干戈。虽同燕市泣，犹听赵津歌。
将命至邺诗
作者：庾信
朝代：南北朝

大国修聘礼。亲邻自此敦。张旜事原隰。负扆报成言。西过犯风露。北指度轘辕。交欢值公子。展礼觌王孙。何以誉嘉树。徒欣赋采蘩。四牢盈折俎。三献满罍樽。人臣无境外。何由欣此言。风俗既殊阻。山河不复论。无因旅南馆。空欲祭西门。眷然惟此别。夙期幸共存。
将命至邺诗
作者：庾信
朝代：南北朝

大国修聘礼，亲邻自此敦。张旃事原隰，负扆报成言。西过犯风露，北指度轘辕。交欢值公子，展礼觌王孙。何以誉嘉树，徒欣赋采蘩。四牢盈折俎，三献满罍樽。人臣无境外，何由欣此言。风俗既殊阻，山河不复论。无因旅南馆，空欲祭西门。眷然惟此别，夙期幸共存。
将命至邺酬祖正员诗
作者：庾信
朝代：南北朝

我皇临九有，声教洎无堤。兴文盛礼乐，偃武息氓黎。承乏驱骐骥，旌旗事琬圭。古碑文字尽，荒城年代迷。被陇文瓜熟，交塍香穗低。投琼实有慰，报李更无蹊。
小暑戒节南巡
作者：庾信
朝代：南北朝
体裁：诗

百川乃宗巨海，众星是仰北辰。九州攸同禹迹，四海合德尧臣。朝阳栖于鸣凤，灵畤牧于般麟。云玉叶而五色，月金波而两轮。凉风迎时北狩，小暑戒节南巡。山无藏于紫玉，地不爱于黄银。虽南征而北怨，实西略而东宾。既永清于四海，终有庆于一人。
尘镜诗
作者：庾信
朝代：南北朝

明镜如明月。恒常置匣中。何须照两鬓。终是一秋蓬。
尘镜诗
作者：庾信
朝代：南北朝

明镜如明月，恒常置匣中。何须照两鬓，终是一秋蓬。
就蒲州使君乞酒诗
作者：庾信
朝代：南北朝

萧瑟风声惨。苍茫雪貌愁。鸟寒栖不定。池凝聚未流。蒲城桑叶落。灞岸菊花秋。愿持河朔饮。分劝东陵侯。
就蒲州使君乞酒诗
作者：庾信
朝代：南北朝

萧瑟风声惨，苍茫雪貌愁。鸟寒栖不定，池凝聚未流。蒲城桑叶落，灞岸菊花秋。愿持河朔饮，分劝东陵侯。
山中诗
作者：庾信
朝代：南北朝

涧暗泉偏冷。岩深桂绝香。住中能不去。非独淮南王。
山中诗
作者：庾信
朝代：南北朝

涧暗泉偏冷，岩深桂绝香。住中能不去，非独淮南王。
山斋诗
作者：庾信
朝代：南北朝

寂寥寻静室。
蒙密就山斋。
滴沥泉浇路。
穹窿石卧阶。
浅槎全不动。
盘根唯半埋。
圆珠坠晚菊。
细火落空槐。
直置风云惨。
弥怜心事乖。
山斋诗
作者：庾信
朝代：南北朝

寂寥寻静室，蒙密就山斋。滴沥泉浇路，穹窿石卧阶。浅槎全不动，盘根唯半埋。圆珠坠晚菊，细火落空槐。直置风云惨，弥怜心事乖。
山斋诗
作者：庾信
朝代：南北朝

石影横临水。山云半绕峯。遥想山中店。悬知春酒浓。
山斋诗
作者：庾信
朝代：南北朝

石影横临水，山云半绕峰。遥想山中店，悬知春酒浓。
岁晚出横门诗
作者：庾信
朝代：南北朝

年华改岁阴。
游客喜登临。
据鞍垂玉帖。
横腰带锦心。
冰弱浮桥没。
沙虚马迹深。
倚弓依石岸。
回床向柳阴。
智琼来劝酒。
文君过听琴。
明朝云雨散。
何处更相寻。
岁晚出横门诗
作者：庾信
朝代：南北朝

年华改岁阴，游客喜登临。据鞍垂玉帖，横腰带锦心。冰弱浮桥没，沙虚马迹深。倚弓依石岸，回床向柳阴。智琼来劝酒，文君过听琴。明朝云雨散，何处更相寻。
幽居值春诗
作者：庾信
朝代：南北朝

山人久陆沈，幽径忽春临。决渠移水碓，开园扫竹林。欹桥久半断，崩岸始邪侵。短歌吹细笛，低声泛古琴。钱刀不相及，耕种且须深。长门一纸赋，何处觅黄金。
幽居值春诗
作者：庾信
朝代：南北朝

山人久陆沉。幽径忽春临。决渠移水碓。开园扫竹林。欹桥久半断。崩岸始邪侵。短歌吹细笛。低声泛古琴。钱刀不相及。耕种且须深。长门一纸赋。何处觅黄金。
应令诗
作者：庾信
朝代：南北朝

望别非新馆。开舟即旧湾。浦喧征棹发。亭空送客还。路尘犹向水。征帆独背关。
应令诗
作者：庾信
朝代：南北朝

望别非新馆，开舟即旧湾。浦喧征棹发，亭空送客还。路尘犹向水，征帆独背关。
弄琴诗一
作者：庾信
朝代：南北朝

雉飞催晚别。乌啼惊夜眠。若交新曲变。惟须促一弦。
弄琴诗二
作者：庾信
朝代：南北朝

不见石城乐。惟闻乌噪林。新声逐弦转。应得动春心。
弄琴诗二首
作者：庾信
朝代：南北朝

雉飞催晚别，乌啼惊夜眠。若交新曲变，惟须促一弦。不见石城乐，惟闻乌噪林。新声逐弦转，应得动春心。
弄琴诗二首·其一
作者：庾信
朝代：南北朝

雉飞催晚别，乌啼惊夜眠。若交新曲变，惟须促一弦。
弄琴诗二首·其二
作者：庾信
朝代：南北朝

不见石城乐，惟闻乌噪林。新声逐弦转，应得动春心。
归田诗
作者：庾信
朝代：南北朝

务农勤九榖。归来嘉一廛。穿渠移水碓。烧棘起山田。树阴逢歇马。鱼潭见酒船。苦李无人摘。秋瓜不直钱。社鸡新欲伏。原蚕始更眠。今日张平子。飜为人所怜。
归田诗
作者：庾信
朝代：南北朝
体裁：古风

务农勤九谷，归来嘉一廛。穿渠移水碓，烧棘起山田。树阴逢歇马，鱼潭见洒船。苦李无人摘，秋瓜不直钱。社鸡新欲伏，原蚕始更眠。今日张平子，翻为人所怜。
归田诗
作者：庾信
朝代：南北朝

务农勤九谷，归来嘉一廛。穿渠移水碓，烧棘起山田。树阴逢歇马，鱼潭见酒船。苦李无人摘，秋瓜不直钱。社鸡新欲伏，原蚕始更眠。今日张平子，翻为人所怜。
徐报使来止一相见诗
作者：庾信
朝代：南北朝

一面还千里。相思那得论。更寻终不见。无异桃花源。
徐报使来止得一相见诗
作者：庾信
朝代：南北朝

一面还千里，相思那得论。更寻终不见，无异桃花源。
徵调曲六
作者：庾信
朝代：南北朝
体裁：诗

正阳和气万类繁，君王道合天地尊。
黎人耕植于义圃，君子翶翔于礼园。
落其实者思其树，饮其流者怀其源。
咎繇为谋不仁远，士会为政群盗奔。
克宽则昆虫内向，彰信则殊俗宅心。
浮桥有月支抱马，上苑有乌孙学琴。
赤玉则南海输赆，白环则西山献琛。
无劳凿空于大夏，不待蹶角于蹛林。
忝在司水看治渭桥诗
作者：庾信
朝代：南北朝

大夫参下位。司职渭之阳。富平移铁鏁。甘泉运石梁。跨虹连绝岸。浮鼋续断航。春洲鹦鹉色。流水桃花香。星精逢汉帝。钓叟值周王。平堤石岸直。高堰柳阴长。羡言杜元凯。河桥独举觞。
忝在司水看治渭桥诗
作者：庾信
朝代：南北朝

大夫参下位，司职渭之阳。富平移铁锁，甘泉运石梁。跨虹连绝岸，浮鼋续断航。春洲鹦鹉色，流水桃花香。星精逢汉帝，钓叟值周王。平堤石岸直，高堰柳阴长。羡言杜元凯，河桥独举觞。
忽见槟榔诗
作者：庾信
朝代：南北朝

绿房千子熟。紫穗百花开。莫言行万里。曾经相识来。
忽见槟榔诗
作者：庾信
朝代：南北朝

绿房千子熟，紫穗百花开。莫言行万里，曾经相识来。
怨歌行
作者：庾信
朝代：南北朝

家住金陵县前。嫁得长安少年。回头望乡泪落。不知何处天边。胡尘几日应尽。汉月何时更圆。为君能歌此曲。不觉心随断弦。
怨歌行
作者：庾信
朝代：南北朝

家住金陵县前，嫁得长安少年。回头望乡泪落，不知何处天边。胡尘几日应尽，汉月何时更圆。为君能歌此曲，不觉心随断弦。
怨歌行
作者：庾信
朝代：南北朝

家住金陵县前，嫁得长安少年。
回头望乡泪落，不知何处天边？
胡尘几日应尽？汉月何时更圆？
为君能歌此曲，不觉心随断弦！
慨然成咏诗
作者：庾信
朝代：南北朝

新春光景丽。游子离别情。交让未全死。梧桐唯半生。值热花无气。逢风水不平。宝鸡虽有祀。何时能更鸣。
慨然成咏诗
作者：庾信
朝代：南北朝

新春光景丽，游子离别情。交让未全死，梧桐唯半生。值热花无气，逢风水不平。宝鸡虽有祀，何时能更鸣。
拟咏怀十一
作者：庾信
朝代：南北朝

摇落秋为气，凄凉多怨情。啼枯湘水竹，哭坏杞梁城。天亡遭愤战，日蹙值愁兵。直虹朝映垒，长星夜落营。楚歌饶恨曲，南风多死声。眼前一杯酒，谁论身后名！
拟咏怀诗·二
作者：庾信
朝代：南北朝

赭衣居傅岩。
垂纶在渭川。
乘舟能上月。
飞幰欲扪天。
谁知志不就。
空有直如弦。
洛阳苏季子。
连衡遂不连。
既无六国印。
飜思二顷田。
拟咏怀诗·二七
作者：庾信
朝代：南北朝

被甲阳云台。
重云久未开。
鸡鸣楚地尽。
鹤唳秦军来。
罗梁犹下礌。
杨排久飞灰。
出门车轴折。
吾王不复回。
拟咏怀诗·二三
作者：庾信
朝代：南北朝

鬬麟能食日。
战水定惊龙。
鼓鞞喧七萃。
风尘乱九重。
鼎湖去无返。
苍梧悲不从。
徒劳铜雀妓。
遥望西陵松。
拟咏怀诗·五
作者：庾信
朝代：南北朝

惟忠且惟孝。为子复为臣。
一朝人事尽。身名不足亲。
吴起常辞魏。韩非遂入秦。
壮情已消歇。雄图不复申。
移住华阴下。终为关外人。
拟咏怀诗·十五
作者：庾信
朝代：南北朝

六国始咆哮。
纵横未定交。
欲竞连城玉。
翻征缩酒茅。
折骸犹换子。
登爨已悬巢。
壮冰初开地。
盲风正折胶。
轻云飘马足。
明月动弓弰。
楚师正围巩。
秦兵未下崤。
始知千载内。
无复有申包。
拟咏怀诗·十六
作者：庾信
朝代：南北朝

横石三五片。
长松一两株。
对君俗人眼。
真兴理当无。
野老披荷叶。
家童扫栗跗。
竹林千户封。
甘橘万头奴。
君见愚公谷。
真言此谷愚。
拟咏怀诗·十四
作者：庾信
朝代：南北朝

吉士长为吉。
善人终日善。
大道忽云乖。
生民随事蹇。
有情何可豁。
忘怀固难遣。
麟穷季氏罝。
虎振周王圈。
平生几种意。
一旦冲风卷。
拟咏怀诗三
作者：庾信
朝代：南北朝

俎豆非所习。帷幄复无谋。不言班定远。应为万里侯。燕客思辽水。秦人望陇头。倡家遭强娉。质子值仍留。自怜才智尽。空伤年鬓秋。
拟咏怀诗九
作者：庾信
朝代：南北朝

北临玄菟郡。南戍朱鸢城。共此无期别。俱知万里情。昔尝游令尹。今时事客卿。不特贫谢富。安知死羡生。怀秋独悲此。平生何谓平。
拟咏怀诗二一
作者：庾信
朝代：南北朝

倐忽市朝变。苍茫人事非。避谗应采葛。忘情遂食薇。怀愁正摇落。中心怆有违。独怜生意尽。空惊槐树衰。
拟咏怀诗二五
作者：庾信
朝代：南北朝

怀抱独惛惛。平生何所论。由来千种意。并是桃花源。榖皮两书帙。壸卢一酒樽。自知费天下。也复何足言。
拟咏怀诗二十
作者：庾信
朝代：南北朝

在死犹可忍。为辱岂不宽。古人持此性。遂有不能安。其面虽可热。其心长自寒。匣中取明镜。披图自照看。幸无侵饿理。差有犯兵栏。拥节时驱传。乘亭不据鞍。代郡蓬初转。辽阳桑欲干。秋云粉絮结。白露水银团。一思探禹穴。无用鏖皋兰。
拟咏怀诗二十七首
作者：庾信
朝代：南北朝

步兵未饮酒，中散未弹琴。索索无真气，昏昏有俗心。涸鲋常思水，惊飞每失林。风云能变色，松竹且悲吟。由来不得意，何必往长岑。赭衣居傅岩，垂纶在渭川。乘舟能上月，飞幰欲扪天。谁知志不就，空有直如弦。洛阳苏季子，连衡遂不连。既无六国印，翻思二顷田。俎豆非所习，帷幄复无谋。不言班定远，应为万里侯。燕客思辽水，秦人望陇头。倡家遭强娉，质子值仍留。自怜才智尽，空伤年鬓秋。楚材称晋用，秦臣即赵冠。离宫延子产，羁旅接陈完。寓卫非所寓，安齐独未安。雪泣悲去鲁，凄然忆相韩。唯彼穷途恸，知余行路难。惟忠且惟孝，为子复为臣。一朝人事尽，身名不足亲。吴起常辞魏，韩非遂入秦。壮情已消歇，雄图不复申。移住华阴下，终为关外人。畴昔国士遇，生平知己恩。直言珠可吐，宁知炭可吞。一顾重尺璧，千金轻一言。悲伤刘孺子，凄怆史皇孙。无因同武骑，归守灞陵园。榆关断音信，汉使绝经过。胡笳落泪曲，羌笛断肠歌。纤腰减束素，别泪损横波。恨心终不歇，红颜无复多。枯木期填海，青山望断河。白马向清波，乘冰始渡河。置兵须近水，移营喜灶多。长坂初垂翼，鸿沟遂倒戈。的颅于此去，虞兮奈若何。空营卫青冢，徒听田横歌。北临玄菟郡，南戍朱鸢城。共此无期别，俱知万里情。昔尝游令尹，今时事客卿。不特贫谢富，安知死羡生。怀秋独悲此，平生何谓平。悲歌度燕水，弭节出阳关。李陵从此去，荆卿不复还。故人形影灭，音书两俱绝。遥看塞北云，悬想关山雪。游子河梁上，应将苏武别。摇落秋为气，凄凉多怨情。啼枯湘水竹，哭坏杞梁城。天亡遭愤战，日蹙值愁兵。直虹朝映垒，长星夜落营。楚歌饶恨曲，南风多死声。眼前一杯酒，谁论身后名。周王逢郑忿，楚后值秦冤。梯冲已鹤列，冀马忽云屯。武安檐瓦振，昆阳猛兽奔。流星夕照镜，烽火夜烧原。古狱饶冤气，空亭多枉魂。天道或可问，微兮不忍言。横流遘屯慝，上墋结重氛。哭市闻妖兽，颓山起怪云。绿林多散卒，清波有败军。智士今安用，忠臣且未闻。惜无万金产，东求沧海君。吉士长为吉，善人终日善。大道忽云乖，生民随事蹇。有情何可豁，忘怀固难遣。麟穷季氏罝，虎振周王圈。平生几种意，一旦冲风卷。六国始咆哮，纵横未定交。欲竞连城玉，翻徵缩酒茅。折骸犹换子，登爨已悬巢。壮冰初开地，盲风正折胶。轻云飘马足，明月动弓弰。楚师正围巩，秦兵未下崤。始知千载内，无复有申包。横石三五片，长松一两株。对君俗人眼，真兴理当无。野老披荷叶，家童扫栗跗。竹林千户封，甘橘万头奴。君见愚公谷，真言此谷愚。日晚荒城上，苍茫馀落晖。都护楼兰返，将军疏勒归。马有风尘气，人多关塞衣。阵云平不动，秋蓬卷欲飞。闻道楼船战，今年不解围。寻思万户侯，中夜忽然愁。琴声遍屋里，书卷满床头。虽言梦蝴蝶，定自非庄周。残月如初月，新秋似旧秋。露泣连珠下，萤飘碎火流。乐天乃知命，何时能不忧。愦愦天公晓，精神殊乏少。一郡催曙鸡，数处惊眠鸟。其觉乃于于，其忧惟悄悄。张仪称行薄，管仲称器小。天下有情人，居然性灵夭。在死犹可忍，为辱岂不宽。古人持此性，遂有不能安。其面虽可热，其心长自寒。匣中取明镜，披图自照看。幸无侵饿理，差有犯兵栏。拥节时驱传，乘亭不据鞍。代郡蓬初转，辽阳桑欲乾。秋云粉絮结，白露水银团。一思探禹穴，无用鏖皋兰。倏忽市朝变，苍茫人事非。避谗应采葛，忘情遂食薇。怀愁正摇落，中心怆有违。独怜生意尽，空惊槐树衰。日色临平乐，风光满上兰。南国美人去，东家枣树完。抱松伤别鹤，向镜绝孤鸾。不言登陇首，唯得望长安。斗麟能食日，战水定惊龙。鼓鞞喧七萃，风尘乱九重。鼎湖去无返，苍梧悲不从。徒劳铜雀妓，遥望西陵松。无闷无不闷，有待何可待。昏昏如坐雾，漫漫疑行海。千年水未清，一代人先改。昔日东陵侯，唯见瓜园在。怀抱独惛惛，平生何所论。由来千种意，并是桃花源。榖皮两书帙，壶卢一酒樽。自知费天下，也复何足言。萧条亭障远，凄惨风尘多。关门临白狄，城影入黄河。秋风别苏武，寒水送荆轲。谁言气盖世，晨起帐中歌。被甲阳云台，重云久未开。鸡鸣楚地尽，鹤唳秦军来。罗梁犹下礌，杨排久飞灰。出门车轴折，吾王不复回。
拟咏怀诗二十七首·其一
作者：庾信
朝代：南北朝

步兵未饮酒，中散未弹琴。索索无真气，昏昏有俗心。涸鲋常思水，惊飞每失林。风云能变色，松竹且悲吟。由来不得意，何必往长岑。
拟咏怀诗二十七首·其七
作者：庾信
朝代：南北朝
体裁：古风

榆关断音信，汉使绝经过。胡笳落泪曲，羌笛断肠歌。纤腰减束素，别泪损横波。恨心终不歇，红颜无复多。枯木期填海，青山望断河。
拟咏怀诗二十七首·其三
作者：庾信
朝代：南北朝

俎豆非所习，帷幄复无谋。不言班定远，应为万里侯。燕客思辽水，秦人望陇头。倡家遭强娉，质子值仍留。自怜才智尽，空伤年鬓秋。
拟咏怀诗二十七首·其九
作者：庾信
朝代：南北朝

北临玄菟郡，南戍朱鸢城。共此无期别，俱知万里情。昔尝游令尹，今时事客卿。不特贫谢富，安知死羡生。怀秋独悲此，平生何谓平。
拟咏怀诗二十七首·其二
作者：庾信
朝代：南北朝

赭衣居傅岩，垂纶在渭川。乘舟能上月，飞幰欲扪天。谁知志不就，空有直如弦。洛阳苏季子，连衡遂不连。既无六国印，翻思二顷田。
拟咏怀诗二十七首·其二十
作者：庾信
朝代：南北朝

在死犹可忍，为辱岂不宽。古人持此性，遂有不能安。其面虽可热，其心长自寒。匣中取明镜，披图自照看。幸无侵饿理，差有犯兵栏。拥节时驱传，乘亭不据鞍。代郡蓬初转，辽阳桑欲乾。秋云粉絮结，白露水银团。一思探禹穴，无用鏖皋兰。
拟咏怀诗二十七首·其二十一
作者：庾信
朝代：南北朝

倏忽市朝变，苍茫人事非。避谗应采葛，忘情遂食薇。怀愁正摇落，中心怆有违。独怜生意尽，空惊槐树衰。
拟咏怀诗二十七首·其二十七
作者：庾信
朝代：南北朝

被甲阳云台，重云久未开。鸡鸣楚地尽，鹤唳秦军来。罗梁犹下礌，杨排久飞灰。出门车轴折，吾王不复回。
拟咏怀诗二十七首·其二十三
作者：庾信
朝代：南北朝

斗麟能食日，战水定惊龙。鼓鞞喧七萃，风尘乱九重。鼎湖去无返，苍梧悲不从。徒劳铜雀妓，遥望西陵松。
拟咏怀诗二十七首·其二十二
作者：庾信
朝代：南北朝

日色临平乐，风光满上兰。南国美人去，东家枣树完。抱松伤别鹤，向镜绝孤鸾。不言登陇首，唯得望长安。
拟咏怀诗二十七首·其二十五
作者：庾信
朝代：南北朝

怀抱独惛惛，平生何所论。由来千种意，并是桃花源。榖皮两书帙，壶卢一酒樽。自知费天下，也复何足言。
拟咏怀诗二十七首·其二十六
作者：庾信
朝代：南北朝
体裁：古风

萧条亭障远，凄惨风尘多。关门临白狄，城影入黄河。秋风别苏武，寒水送荆轲。谁言气盖世，晨起帐中歌。
拟咏怀诗二十七首·其二十四
作者：庾信
朝代：南北朝

无闷无不闷，有待何可待。昏昏如坐雾，漫漫疑行海。千年水未清，一代人先改。昔日东陵侯，唯见瓜园在。
拟咏怀诗二十七首·其五
作者：庾信
朝代：南北朝

惟忠且惟孝，为子复为臣。一朝人事尽，身名不足亲。吴起常辞魏，韩非遂入秦。壮情已消歇，雄图不复申。移住华阴下，终为关外人。
拟咏怀诗二十七首·其八
作者：庾信
朝代：南北朝

白马向清波，乘冰始渡河。置兵须近水，移营喜灶多。长坂初垂翼，鸿沟遂倒戈。的颅于此去，虞兮奈若何。空营卫青冢，徒听田横歌。
拟咏怀诗二十七首·其六
作者：庾信
朝代：南北朝

畴昔国士遇，生平知己恩。直言珠可吐，宁知炭可吞。一顾重尺璧，千金轻一言。悲伤刘孺子，凄怆史皇孙。无因同武骑，归守灞陵园。
拟咏怀诗二十七首·其十
作者：庾信
朝代：南北朝

悲歌度燕水，弭节出阳关。李陵从此去，荆卿不复还。故人形影灭，音书两俱绝。遥看塞北云，悬想关山雪。游子河梁上，应将苏武别。
拟咏怀诗二十七首·其十一
作者：庾信
朝代：南北朝

摇落秋为气，凄凉多怨情。啼枯湘水竹，哭坏杞梁城。天亡遭愤战，日蹙值愁兵。直虹朝映垒，长星夜落营。楚歌饶恨曲，南风多死声。眼前一杯酒，谁论身后名。
拟咏怀诗二十七首·其十七
作者：庾信
朝代：南北朝

日晚荒城上，苍茫馀落晖。都护楼兰返，将军疏勒归。马有风尘气，人多关塞衣。阵云平不动，秋蓬卷欲飞。闻道楼船战，今年不解围。
拟咏怀诗二十七首·其十三
作者：庾信
朝代：南北朝

横流遘屯慝，上墋结重氛。哭市闻妖兽，颓山起怪云。绿林多散卒，清波有败军。智士今安用，忠臣且未闻。惜无万金产，东求沧海君。
拟咏怀诗二十七首·其十九
作者：庾信
朝代：南北朝

愦愦天公晓，精神殊乏少。一郡催曙鸡，数处惊眠鸟。其觉乃于于，其忧惟悄悄。张仪称行薄，管仲称器小。天下有情人，居然性灵夭。
拟咏怀诗二十七首·其十二
作者：庾信
朝代：南北朝

周王逢郑忿，楚后值秦冤。梯冲已鹤列，冀马忽云屯。武安檐瓦振，昆阳猛兽奔。流星夕照镜，烽火夜烧原。古狱饶冤气，空亭多枉魂。天道或可问，微兮不忍言。
拟咏怀诗二十七首·其十五
作者：庾信
朝代：南北朝

六国始咆哮，纵横未定交。欲竞连城玉，翻徵缩酒茅。折骸犹换子，登爨已悬巢。壮冰初开地，盲风正折胶。轻云飘马足，明月动弓弰。楚师正围巩，秦兵未下崤。始知千载内，无复有申包。
拟咏怀诗二十七首·其十八
作者：庾信
朝代：南北朝

寻思万户侯，中夜忽然愁。琴声遍屋里，书卷满床头。虽言梦蝴蝶，定自非庄周。残月如初月，新秋似旧秋。露泣连珠下，萤飘碎火流。乐天乃知命，何时能不忧。
拟咏怀诗二十七首·其十六
作者：庾信
朝代：南北朝

横石三五片，长松一两株。对君俗人眼，真兴理当无。野老披荷叶，家童扫栗跗。竹林千户封，甘橘万头奴。君见愚公谷，真言此谷愚。
拟咏怀诗二十七首·其十四
作者：庾信
朝代：南北朝

吉士长为吉，善人终日善。大道忽云乖，生民随事蹇。有情何可豁，忘怀固难遣。麟穷季氏罝，虎振周王圈。平生几种意，一旦冲风卷。
拟咏怀诗二十七首·其四
作者：庾信
朝代：南北朝

楚材称晋用，秦臣即赵冠。离宫延子产，羁旅接陈完。寓卫非所寓，安齐独未安。雪泣悲去鲁，凄然忆相韩。唯彼穷途恸，知余行路难。
拟咏怀诗八
作者：庾信
朝代：南北朝

白马向清波。乘冰始渡河。置兵须近水。移营喜灶多。长坂初垂翼。鸿沟遂倒戈。的颅于此去。虞兮奈若何。空营卫青冢。徒听田横歌。
拟咏怀诗十九
作者：庾信
朝代：南北朝

愦愦天公晓。精神殊乏少。一郡催曙鸡。数处惊眠鸟。其觉乃于于。其忧惟悄悄。张仪称行薄。管仲称器小。天下有情人。居然性灵夭。
拟咏怀诗十八
作者：庾信
朝代：南北朝

寻思万户侯。中夜忽然愁。琴声遍屋里。书卷满床头。虽言梦蝴蝶。定自非庄周。残月如初月。新秋似旧秋。露泣连珠下。萤飘碎火流。乐天乃知命。何时能不忧。
斗鸡诗
作者：庾信
朝代：南北朝

开轩望平子，骤马看陈王。狸膏熏斗敌，芥粉壒春场。解翅莲花动，猜群锦臆张。
新月诗
作者：庾信
朝代：南北朝

郑环唯半出。秦钩本独悬。若交临酒影。堪言照弩弦。
新月诗
作者：庾信
朝代：南北朝

郑环唯半出，秦钩本独悬。若交临酒影，堪言照弩弦。
春日极饮诗
作者：庾信
朝代：南北朝

槛前闻鸟啭。园里对花开。就中言不醉。红袖捧金杯。
春日极饮诗
作者：庾信
朝代：南北朝

槛前闻鸟啭，园里对花开。就中言不醉，红袖捧金杯。
春日离合诗一
作者：庾信
朝代：南北朝

秦青初变曲。未有逐琴心。明年花树下。月月来相寻。
春日离合诗二
作者：庾信
朝代：南北朝

田家足闲暇。士友暂流连。三春竹叶酒。一曲鹍鸡弦。
春日离合诗二首
作者：庾信
朝代：南北朝

秦青初变曲，未有逐琴心。明年花树下，月月来相寻。田家足闲暇，士友暂流连。三春竹叶酒，一曲鹍鸡弦。
春日离合诗二首·其一
作者：庾信
朝代：南北朝

秦青初变曲，未有逐琴心。明年花树下，月月来相寻。
春日离合诗二首·其二
作者：庾信
朝代：南北朝

田家足闲暇，士友暂流连。三春竹叶酒，一曲鹍鸡弦。
春望诗
作者：庾信
朝代：南北朝

春望上春台。春窗四面开。落花何假拂。风吹会并来。
春望诗
作者：庾信
朝代：南北朝

春望上春台，春窗四面开。落花何假拂，风吹会并来。
昭君辞应诏
作者：庾信
朝代：南北朝

敛眉光禄塞。
还望夫人城。
片片红颜落。
双双泪眼生。
冰河牵马渡。
雪路抱鞍行。
胡风入骨冷。
夜月照心明。
方调琴上曲。
变入胡笳声。
昭君辞应诏
作者：庾信
朝代：南北朝

敛眉光禄塞，还望夫人城。片片红颜落，双双泪眼生。冰河牵马渡，雪路抱鞍行。胡风入骨冷，夜月照心明。方调琴上曲，变入胡笳声。
晚秋诗
作者：庾信
朝代：南北朝

凄清临晚景。疎索望寒阶。湿庭凝坠露。抟风卷落槐。日气斜还冷。云峯晚更霾。可怜数行鴈。点点远空排。
晚秋诗
作者：庾信
朝代：南北朝

凄清临晚景，疏索望寒阶。湿庭凝坠露，抟风卷落槐。日气斜还冷，云峰晚更霾。可怜数行雁，点点远空排。
暮秋野兴赋得倾壶酒诗
作者：庾信
朝代：南北朝

刘伶正捉酒，中散欲弹琴。但使逢秋菊，何须就竹林。
暮秋野兴赋得倾壸酒诗
作者：庾信
朝代：南北朝

刘伶正捉酒。中散欲弹琴。但使逢秋菊。何须就竹林。
有喜致醉诗
作者：庾信
朝代：南北朝

忽见庭生玉。
聊欣蚌出珠。
兰芬犹载寝。
蓬箭始悬弧。
既喜枚都尉。
能欢陵大夫。
频朝中散客。
连日步兵厨。
杂曲随琴用。
残花听酒须。
脆梨裁数实。
甘查唯一株。
兀然已复醉。
摇头歌凤雏。
有喜致醉诗
作者：庾信
朝代：南北朝

忽见庭生玉，聊欣蚌出珠。兰芬犹载寝，蓬箭始悬弧。既喜枚都尉，能欢陵大夫。频朝中散客，连日步兵厨。杂曲随琴用，残花听酒须。脆梨裁数实，甘查唯一株。兀然已复醉，摇头歌凤雏。
望月诗
作者：庾信
朝代：南北朝

夜光流未曙。金波影尚赊。照人非七子。含风异九华。蓂新半壁上。桂满独轮斜。乘舟聊可望。无假逐仙槎。
望月诗
作者：庾信
朝代：南北朝

夜光流未曙，金波影尚赊。照人非七子，含风异九华。蓂新半壁上，桂满独轮斜。乘舟聊可望，无假逐仙槎。
望渭水诗
作者：庾信
朝代：南北朝

树似新亭岸，沙如龙尾湾。犹言吟暝浦，应有落帆还。
望野诗
作者：庾信
朝代：南北朝

试策千金马。
来登五丈原。
有城仍旧县。
无树即新村。
水向兰池泊。
日斜细柳园。
涸渚通沙路。
寒渠塞水门。
但得风云赏。
何须人事论。
望野诗
作者：庾信
朝代：南北朝

试策千金马，来登五丈原。有城仍旧县，无树即新村。水向兰池泊，日斜细柳园。涸渚通沙路，寒渠塞水门。但得风云赏，何须人事论。
李陵苏武别
作者：庾信
朝代：南北朝
体裁：四言诗

李陵北去，苏武南旋。归骖欲动，别马将前。河桥两岸，临路凄然。故人此别，知应几年。
杏花诗
作者：庾信
朝代：南北朝

春色方盈野。枝枝绽翠英。依稀暎村坞。烂熳开山城。好折待宾客。金盘衬红琼。
杏花诗
作者：庾信
朝代：南北朝

春色方盈野，枝枝绽翠英。依稀映村坞，烂熳开山城。好折待宾客，金盘衬红琼。
杨柳歌
作者：庾信
朝代：南北朝

河边杨柳百丈枝，别有长条踠地垂。河水冲激根株危，倏忽河中风浪吹。可怜巢里凤凰儿，无故当年生别离。流槎一去上天池，织女支机当见随。谁言从来荫数国，直用东南一小枝。昔日公子出南皮，何处相寻玄武陂。骏马翩翩西北驰，左右弯弧仰月支。连钱障泥渡水骑，白玉手板落盘螭。君言丈夫无意气，试问燕山那得碑。凤凰新管箫史吹，朱鸟春窗玉女窥。衔云酒杯赤玛瑙，照日食螺紫琉璃。百年霜露奄离披，一旦功名不可为。定是怀王作计误，无事翻复用张仪。不如饮酒高阳池，日暮归时倒接䍦。武昌城下谁见移，官渡营前那可知。独忆飞絮鹅毛下，非复青丝马尾垂。欲与梅花留一曲，共将长笛管中吹。
杨柳歌
作者：庾信
朝代：南北朝

河边杨柳百丈枝，别有长条踠地垂。河水冲激根株危，倏忽河中风浪吹。可怜巢里凤凰儿，无故当年生别离。流槎一去上天池，织女支机当见随。谁言从来荫数国，直用东南一小枝。昔日公子出南皮，何处相寻玄武陂。骏马翩翩西北驰，左右弯弧仰月支。连钱障泥渡水骑，白玉手板落盘螭。君言丈夫无意气，试问燕山那得碑。凤凰新管萧史吹，朱鸟春窗玉女窥。衔云酒杯赤玛瑙，照日食螺紫琉璃。百年霜露奄离披，一旦功名不可为。定是怀王作计误，无事翻复用张仪。不如饮酒高阳池，日暮归时倒接离。武昌城下谁见移，官渡营前那可知。独忆飞絮鹅毛下，非复青丝马尾垂。欲与梅花留一曲，共将长笛管中吹。
梅花诗
作者：庾信
朝代：南北朝
体裁：古风

常年腊月半，已觉梅花阑。不信今春晚，俱来雪里看。树动悬冰落，枝高出手寒。早知觅不见，真悔著衣单。
梦入堂内诗
作者：庾信
朝代：南北朝

雕梁旧刻杏。
香壁本泥椒。
幔绳金麦穗。
帘钩银蒜条。
画眉千度拭。
梳头百遍撩。
小衫裁裹臂。
缠弦搯抱腰。
日光钗焰动。
窗影镜花摇。
歌曲风吹韵。
笙簧
梦入堂内诗
作者：庾信
朝代：南北朝

雕梁旧刻杏，香壁本泥椒。幔绳金麦穗，帘钩银蒜条。画眉千度拭，梳头百遍撩。小衫裁裹臂，缠弦搯抱腰。日光钗燄动，窗影镜花摇。歌曲风吹韵，笙簧火炙调。即今须戏去，谁复待明朝。
正旦上司宪府诗
作者：庾信
朝代：南北朝

诘旦启门栏。繁辞涌笔端。苍鹰下狱吏。獬豸饰刑官。司朝引玉节。盟载捧珠盘。穷纪星移次。归余律未殚。雪高三尺厚。冰深一丈寒。短笋犹埋竹。香心未起兰。孟门久走路。扶摇忽上抟。栖乌还得府。弃马复归拦。荣华名义重。虚薄报恩难。枚乘还起疾。贡禹遂弹冠。方垂莲叶剑。未用竹根丹。一知悬象法。谁思垂钓竿。
正旦上司宪府诗
作者：庾信
朝代：南北朝

诘旦启门栏，繁辞涌笔端。苍鹰下狱吏，獬豸饰刑官。司朝引玉节，盟载捧珠盘。穷纪星移次，归馀律未殚。雪高三尺厚，冰深一丈寒。短笋犹埋竹，香心未起兰。孟门久失路，扶摇忽上抟。栖乌还得府，弃马复归拦。荣华名义重，虚薄报恩难。枚乘还起疾，贡禹遂弹冠。方垂莲叶剑，未用竹根丹。一知悬象法，谁思垂钓竿。
正旦蒙赵王赉酒诗
作者：庾信
朝代：南北朝

正旦辟恶酒。新年长命杯。柏叶随铭至。椒花逐颂来。流星向椀落。浮蚁对春开。成都已救火。蜀使何时回。
正旦蒙赵王赉酒诗
作者：庾信
朝代：南北朝

正旦辟恶酒，新年长命杯。柏叶随铭至，椒花逐颂来。流星向椀落，浮蚁对春开。成都已救火，蜀使何时回。
正旦蒙赵王赉酒诗
作者：庾信
朝代：南北朝
体裁：古风

正旦辟恶酒，新年长命杯。柏叶随铭至，椒花逐颂来。流星向碗落，浮蚁对春开。成都已救火，蜀使何时回。
汤解祝网
作者：庾信
朝代：南北朝
体裁：四言诗

连珠两起，合玉双沈。谷为祥树，桑成乐林。三方落网，一面驱禽。德矣圣政，仁乎用心。
游山诗
作者：庾信
朝代：南北朝

聊登玄圃殿。
更上增城山。
不知高几里。
低头看世间。
唱歌云欲聚。
弹琴鹤欲舞。
涧底百重花。
山根一片雨。
婉婉藤倒垂。
亭亭松直竖。
游山诗
作者：庾信
朝代：南北朝

聊登玄圃殿，更上增城山。不知高几里，低头看世间。唱歌云欲聚，弹琴鹤欲舞。涧底百重花，山根一片雨。婉婉藤倒垂，亭亭松直竖。
燕歌行
作者：庾信
朝代：南北朝

代北云气昼昏昏，千里飞蓬无复根。寒雁嗈嗈渡辽水，桑叶纷纷落蓟门。晋阳山头无箭竹，疏勒城中乏水源。属国征戍久离居，阳关音信绝能疏。愿得鲁连飞一箭，持寄思归燕将书。渡辽本自有将军，寒风萧萧生水纹。妾惊甘泉足烽火，君讶渔阳少阵云。自从将军出细柳，荡子空床难独守。盘龙明镜饷秦嘉，辟恶生香寄韩寿。春分燕来能几日，二月蚕眠不复久。洛阳游丝百丈连，黄河春冰千片穿。桃花颜色好如马，榆荚新开巧似钱。蒲桃一杯千日醉，无事九转学神仙。定取金丹作几服，能令华表得千年。
率尔成咏诗
作者：庾信
朝代：南北朝

昔日谢安石。求为淮海人。彷佛新亭岸。犹言洛水滨。南冠今别楚。荆玉遂游秦。倘使如杨仆。宁为关外人。
率尔成咏诗
作者：庾信
朝代：南北朝

昔日谢安石，求为淮海人。仿佛新亭岸，犹言洛水滨。南冠今别楚，荆玉遂游秦。倘使如杨仆，宁为关外人。
王昭君
作者：庾信
朝代：南北朝

拭啼辞戚里。回顾望昭阳。镜失菱花影。钗除却月梁。围腰无一尺。垂泪有千行。绿衫承马汗。红袖拂秋霜。别曲真多恨。哀弦须更张。
王昭君
作者：庾信
朝代：南北朝

拭啼辞戚里，回顾望昭阳。镜失菱花影，钗除却月梁。围腰无一尺，垂泪有千行。绿衫承马汗，红袖拂秋霜。别曲真多恨，哀弦须更张。
登州中新阁诗
作者：庾信
朝代：南北朝

跨虚凌倒景。
连云讵少阳。
璇极龙鳞上。
雕甍鹏翅张。
千寻文杏照。
十里木兰香。
开窻对高掌。
平坐望河梁。
歌响闻长乐。
钟声彻建章。
赋用王延寿。
书须韦仲将。
龙来随画壁。
风起逐吹簧。
石作芙蓉影。
池如明镜光。
花梁反披叶。
莲井倒垂房。
徒然思燕贺。
无以预鹍翔。
登州中新阁诗
作者：庾信
朝代：南北朝

跨虚凌倒景，连云讵少阳。璇极龙鳞上，雕甍鹏翅张。千寻文杏照，十里木兰香。开窗对高掌，平坐望河梁。歌响闻长乐，钟声彻建章。赋用王延寿，书须韦仲将。龙来随画壁，风起逐吹簧。石作芙蓉影，池如明镜光。花梁反披叶，莲井倒垂房。徒然思燕贺，无以预鹍翔。
看舞诗
作者：庾信
朝代：南北朝

鸾回不假学。凤举自相关。到嫌衫袖广。恒长碍举鬟。
看舞诗
作者：庾信
朝代：南北朝

鸾回不假学，凤举自相关。到嫌衫袖广，恒长碍举鬟。
示封中录诗一
作者：庾信
朝代：南北朝

贵馆居金谷。关扃隔藁街。冀君见果顾。郊间光景佳。
示封中录诗二
作者：庾信
朝代：南北朝

高阶既激涧。广阁更交柯。葛巾久乖角。菊径简经过。
示封中录诗二首
作者：庾信
朝代：南北朝

贵馆居金谷，关扃隔藁街。冀君见果顾，郊间光景佳。高阶既激涧，广阁更交柯。葛巾久乖角，菊径简经过。
示封中录诗二首·其一
作者：庾信
朝代：南北朝

贵馆居金谷，关扃隔藁街。冀君见果顾，郊间光景佳。
示封中录诗二首·其二
作者：庾信
朝代：南北朝

高阶既激涧，广阁更交柯。葛巾久乖角，菊径简经过。
秋夜望单飞雁诗
作者：庾信
朝代：南北朝

失群寒雁声可怜。夜半单飞在月边。无奈人心复有忆。今暝将渠俱不眠。
秋夜望单飞雁诗
作者：庾信
朝代：南北朝

失群寒雁声可怜，夜半单飞在月边。无奈人心复有忆，今暝将渠俱不眠。
秋日诗
作者：庾信
朝代：南北朝

苍茫望落景。羇旅对穷秋。赖有南园菊。残花足解愁。
秋日诗
作者：庾信
朝代：南北朝

苍茫望落景，羁旅对穷秋。赖有南园菊，残花足解愁。
移树诗
作者：庾信
朝代：南北朝

酒泉移赤柰。河阳徙石榴。虽言有千树。何处似封侯。
移树诗
作者：庾信
朝代：南北朝

酒泉移赤柰，河阳徙石榴。虽言有千树，何处似封侯。
答王司空饷酒诗
作者：庾信
朝代：南北朝

今日小园中。桃花数树红。开君一壸酒。细酌对春风。未能扶毕卓。犹足舞王戎。仙人一捧露。判不及杯中。
答王司空饷酒诗
作者：庾信
朝代：南北朝

今日小园中，桃花数树红。开君一壶酒，细酌对春风。未能扶毕卓，犹足舞王戎。仙人一捧露，判不及杯中。
经陈思王墓诗
作者：庾信
朝代：南北朝

公子独忧生。
丘垄擅余名。
采樵枯树尽。
犁田荒隧平。
宁追宴平乐。
讵想谒承明。
旦余来锡命。
兼言事结成。
飘飖河朔远。
飐飚飓风鸣。
雁与云俱阵。
沙将蓬共惊。
枯桑落古社。
寒鸟归孤城。
陇水哀{？/叚}曲。
渔阳惨鼓声。
离寄来远客。
安得不伤情。
经陈思王墓诗
作者：庾信
朝代：南北朝

公子独忧生，丘垄擅馀名。采樵枯树尽，犁田荒隧平。宁追宴平乐，讵想谒承明。旦余来锡命，兼言事结成。飘遥河朔远，飐飙飓风鸣。雁与云俱阵，沙将蓬共惊。枯桑落古社，寒鸟归孤城。陇水哀葭曲，渔阳惨鼓声。离家来远客，安得不伤情。
结客少年场行
作者：庾信
朝代：南北朝

结客少年场，春风满路香。歌撩李都尉，果掷潘河阳。隔花遥劝酒，就水更移床。今年喜夫婿，新拜羽林郎。定知刘碧玉，偷嫁汝南王。
聘齐秋晚馆中饮酒诗
作者：庾信
朝代：南北朝

欣兹河朔饮。对此洛阳才。残秋欲屏扇。余菊尚浮杯。漳流鸣二水。日色下三台。无因侍清夜。同此月徘徊。
聘齐秋晚馆中饮酒诗
作者：庾信
朝代：南北朝

欣兹河朔饮，对此洛阳才。残秋欲屏扇，馀菊尚浮杯。涧流鸣二水，日色下三台。无因侍清夜，同此月徘徊。
至老子庙应诏诗
作者：庾信
朝代：南北朝

虚无推驭辨。寥廓本乘蜺。三门临苦县。九井对灵溪盛丹须竹节。量药用力圭。石似临卭芋。芝如封禅泥。毻毛新鹄小。盘根古树低。野戍孤烟起。春山百鸟啼。路有三千别。途经七圣迷。唯当别关吏。直向流沙西。
至老子庙应诏诗
作者：庾信
朝代：南北朝

虚无推驭辨，寥廓本乘霓。三门临苦县，九井对灵溪。盛丹须竹节，量药用刀圭。石似临邛芋，芝如封禅泥。毻毛新鹄小，盘根古树低。野戍孤烟起，春山百鸟啼。路有三千别，途经七圣迷。唯当别关吏，直向流沙西。
舞媚娘
作者：庾信
朝代：南北朝

朝来户前照镜。含笑盈盈自看。眉心浓黛直点。额角轻黄细安。秪疑落花慢去。复道春风不还。少年唯有欢乐。饮酒那得留残。
舞媚娘
作者：庾信
朝代：南北朝

朝来户前照镜，含笑盈盈自看。眉心浓黛直点，额角轻黄细安。秪疑落花慢去，复道春风不还。少年唯有欢乐，饮酒那得留残。
舟中望月诗
作者：庾信
朝代：南北朝

舟子夜离家。开舲望月华。山明疑有雪。岸白不关沙。天汉看珠蚌。星桥视桂花。灰飞重晕阙。蓂落独轮斜。
舟中望月诗
作者：庾信
朝代：南北朝

舟子夜离家，开舲望月华。山明疑有雪，岸白不关沙。天汉看珠蚌，星桥视桂花。灰飞重晕阙，蓂落独轮斜。
蒙赐酒诗
作者：庾信
朝代：南北朝

金膏下帝台，玉历在蓬莱。仙人一遇饮，分得两三杯。忽闻桑叶落，正值菊花开。阮籍披衣进，王戎含笑来。从今觅仙药，不假向瑶台。
蒲州刺史中山公许乞酒一车未送诗
作者：庾信
朝代：南北朝

细柳望蒲台。长河始一回。秋桑几过落。春蚁未曾开。萤角非难驭。搥轮稍可催。只言千日饮。旧逐中山来。
蒲州刺史中山公许乞酒一车未送诗
作者：庾信
朝代：南北朝

细柳望蒲台，长河始一回。秋桑几过落，春蚁未曾开。萤角非难驭，搥轮稍可催。只言千日饮，旧逐中山来。
行途赋得四更应诏诗
作者：庾信
朝代：南北朝

四更天欲曙。落月垂关下。深谷暗藏人。欹松横碍马。
行途赋得四更应诏诗
作者：庾信
朝代：南北朝

四更天欲曙，落月重关下。深谷暗藏人，欹松横碍马。
西门豹庙诗
作者：庾信
朝代：南北朝

君子为利博。达人树德深。苹藻由斯荐。樵苏幸未侵。恭闻正臣祀。良识佩韦心。容范虽年代。徽猷若可寻。菊花随酒馥。槐影向窗临。鹤飞疑逐舞。鱼惊似听琴。漳流鸣磴石。铜雀影秋林。
西门豹庙诗
作者：庾信
朝代：南北朝

君子为利博，达人树德深。蘋藻由斯荐，樵苏幸未侵。恭闻正臣祀，良识佩韦心。容范虽年代，徽猷若可寻。菊花随酒馥，槐影向窗临。鹤飞疑逐舞，鱼惊似听琴。漳流鸣磴石，铜雀影秋林。
见征客始还遇猎诗
作者：庾信
朝代：南北朝

贰师新受诏。长平正凯归。犹言乘战马。未得解戎衣。上林遇逐猎。宜春蹔合围。汉帝熊犹愤。秦王雉更飞。故人迎惜问。念旧始依依。河边一片石。不复肯支机。
见征客始还遇猎诗
作者：庾信
朝代：南北朝

贰师新受诏，长平正凯归。犹言乘战马，未得解戎衣。上林遇逐猎，宜春暂合围。汉帝熊犹愤，秦王雉更飞。故人迎借问，念旧始依依。河边一片石，不复肯支机。
见游春人诗
作者：庾信
朝代：南北朝

长安有狭斜。金穴盛豪华。连杯劝上马。乱菓掷行车。深红莲子艳。细锦凤凰花。那能学噀酒。无处似栾巴。
见游春人诗
作者：庾信
朝代：南北朝

长安有狭斜，金穴盛豪华。连杯劝上马，乱果掷行车。深红莲子艳，细锦凤凰花。那能学噀酒，无处似栾巴。
谨赠司寇淮南公诗
作者：庾信
朝代：南北朝

危邦久乱德，天策始乘机。九河闻誓众，千里见连旗。虢亡垂棘返，齐平宝鼎归。久弊风尘俗，殊劳关塞衣。绊骥还千里，垂鹏更九飞。犹怜马齿进，应念节旄稀。回轩入故里，园柳始依依。旧竹侵行径，新桐益几围。寒谷梨应重，秋林栗更肥。美酒还参圣，雕文本入微。促歌迎赵瑟，游弦召楚妃。小人司刺举，明敡实滥吹。南部治都尉，军谋假建威。商山隐士石，丹水凤凰矶。野亭长被马，山城早掩扉。传呼拥绛节，交戟映彤闱。遂令忘楚操，何但食周薇。三十六水变，四十九条非。丹灶风烟歇，年龄蒲柳衰。同僚敢不尽，畴日惧难追。
赋得荷诗
作者：庾信
朝代：南北朝

秋衣行欲制。风盖渐应欹。若有千年蔡。须巢但见随。
赋得荷诗
作者：庾信
朝代：南北朝

秋衣行欲制，风盖渐应欹。若有千年蔡，须巢但见随。
赋得集池雁诗
作者：庾信
朝代：南北朝

逢风时迥度，逐侣乍争飞。犹忆方塘水，今秋已复归。
赋得集池鴈诗
作者：庾信
朝代：南北朝

逢风时逈度。逐侣乍争飞。犹忆方塘水。今秋已复归。
赋得鸾台诗
作者：庾信
朝代：南北朝

九成吹玉琯，百尺上瑶台。能将秦女去，终是凤凰来。
赋得鸾台诗
作者：庾信
朝代：南北朝

九成吹玉管。百尺上瑶台。能将秦女去。终是凤凰来。
赠别诗
作者：庾信
朝代：南北朝

藏啼留送别。拭泪强相参。谁言畜衫袖。长代手中浛。
赠别诗
作者：庾信
朝代：南北朝

藏啼留送别，拭泪强相参。谁言畜衫袖，长代手中浛。
赠周处士诗
作者：庾信
朝代：南北朝

九丹开石室。三径没荒林。仙人翻可见。隐士更难寻。篱下黄花菊。丘中白雪琴。方欣松叶酒。自和游仙吟。
赠周处士诗
作者：庾信
朝代：南北朝

九丹开石室，三径没荒林。仙人翻可见，隐士更难寻。篱下黄花菊，丘中白雪琴。方欣松叶酒，自和游仙吟。
送卫王南征诗
作者：庾信
朝代：南北朝

望水初横阵。移营寇未降。风尘马足起。先暗广陵江。
送卫王南征诗
作者：庾信
朝代：南北朝

望水初横阵，移营寇未降。风尘马足起，先暗广陵江。
送周尚书弘正诗
作者：庾信
朝代：南北朝

交河望合浦，玄菟想朱鸢。共此无期别，知应复几年。离期定已促，别泪转无从。惟愁郭门外，应足数株松。
送周尚书弘正诗·其一
作者：庾信
朝代：南北朝

交河望合浦，玄菟想朱鸢。共此无期别，知应复几年。
送周尚书弘正诗·其二
作者：庾信
朝代：南北朝

离期定已促，别泪转无从。惟愁郭门外，应足数株松。
送周尚书弘正诗一
作者：庾信
朝代：南北朝

交河望合浦。玄菟想朱鸢。共此无期别。知应复几年。
送周尚书弘正诗二
作者：庾信
朝代：南北朝

离期定已促。别泪转无从。惟愁郭门外。应足数株松。
送炅法师葬诗
作者：庾信
朝代：南北朝

龙泉今日掩。石洞实时封。玉匣摧谈柄。悬河落辩锋。香炉犹是柏。麈尾更成松。郭门未十里。山回已数重。尚闻香阁梵。犹听竹林钟。送客风尘拥。寒郊霜露浓。性灵如不灭。神理定何从。
送炅法师葬诗
作者：庾信
朝代：南北朝

龙泉今日掩，石洞即时封。玉匣摧谈柄，悬河落辩锋。香炉犹是柏，麈尾更成松。郭门未十里，山回已数重。尚闻香阁梵，犹听竹林钟。送客风尘拥，寒郊霜露浓。性灵如不灭，神理定何从。
道士步虚词·一
作者：庾信
朝代：南北朝

浑成空教立。
元始正图开。
赤玉灵文下。
朱陵真气来。
中天九龙馆。
倒景八风台。
云度弦歌响。
星移空殿回。
青衣上少室。
童子向蓬莱。
逍遥闻四会。
倐忽度三灾。
道士步虚词·三
作者：庾信
朝代：南北朝

归心游太极。
回向入无名。
五香芬紫府。
千灯照赤城。
凤林采珠实。
龙山种玉荣。
夏簧三舌响。
春钟九乳鸣。
绛河应远别。
黄鹄来相迎。
道士步虚词·四
作者：庾信
朝代：南北朝

凝真天地表。
绝想寂寥前。
有象犹虚豁。
忘形本自然。
开经壬子世。
值道甲申年。
回云随舞曲。
流水逐歌弦。
石髓香如饭。
芝房脆似莲。
停鸾燕瑶水。
归路上鸿天。
道士步虚词二
作者：庾信
朝代：南北朝

东明九芝盖。北烛五云车。飘飖入倒景。出没上烟霞。春泉下玉溜。青鸟向金华。汉帝看桃核。齐侯问枣花。上元应送酒。同来访蔡家。
道士步虚词五
作者：庾信
朝代：南北朝

洞灵尊上德。虞石会明真。要妙思玄牝。虚无养谷神。丹丘乘翠凤。玄圃御斑麟。移棃付苑吏。种杏乞山人。自此逢何世。从今复几春。海无三尺水。山成数寸尘。
道士步虚词八
作者：庾信
朝代：南北朝

北阙临玄水。南宫生绛云。龙泥印玉策。大火炼真文。上元风雨散。中天歌吹分。灵驾千寻上。空香万里闻。
道士步虚词六
作者：庾信
朝代：南北朝

无名万物始。有道百灵初。寂绝乘丹气。玄明上玉虚。三元随建节。八景逐回舆。赤凤来衔玺。青鸟入献书。坏机仍成机。枯鱼还作鱼。栖心浴日馆。行乐止云墟。
道士步虚词十
作者：庾信
朝代：南北朝

麟洲一海阔。玄圃半天高。浮丘迎子晋。若士避卢敖。经飡林卢李。旧食绥山桃。成丹须竹节。刻髓用芦刀。无妨隐士去。即是贤人逃。
道士步虚词十首
作者：庾信
朝代：南北朝

浑成空教立，元始正图开。赤玉灵文下，朱陵真气来。中天九龙馆，倒景八风台。云度弦歌响，星移空殿回。青衣上少室，童子向蓬莱。逍遥闻四会，倏忽度三灾。东明九芝盖，北烛五云车。飘遥入倒景，出没上烟霞。春泉下玉溜，青鸟向金华。汉帝看桃核，齐侯问枣花。上元应送酒，来向蔡经家。归心游太极，回向入无名。五香芬紫府，千灯照赤城。凤林采珠实，龙山种玉荣。夏簧三舌响，春钟九乳鸣。绛河应远别，黄鹄来相迎。凝真天地表，绝想寂寥前。有象犹虚豁，忘形本自然。开经壬子世，值道甲申年。回云随舞曲，流水逐歌弦。石髓香如饭，芝房脆似莲。停鸾燕瑶水，归路上鸿天。洞灵尊上德，虞石会明真。要妙思玄牝，虚无养谷神。丹丘乘翠凤，玄圃御斑麟。移梨付苑吏，种杏乞山人。自此逢何世，从今复几春。海无三尺水，山成数寸尘。无名万物始，有道百灵初。寂绝乘丹气，玄明上玉虚。三元随建节，八景逐回舆。赤凤来衔玺，青鸟入献书。坏机仍成机，枯鱼还作鱼。栖心浴日馆，行乐止云墟。道生乃太乙，守静即玄根。中和炼九气，甲子谢三元。居心受善水，教学重香园。凫留报关吏，鹤去画城门。更以忻无迹，还来寄绝言。北阙临玄水，南宫生绛云。龙泥印玉策，大火炼真文。上元风雨散，中天歌吹分。灵驾千寻上，空香万里闻。地境阶基远，天窗影迹深。碧玉成双树，空青为一林。鹄巢堪炼石，蜂房得煮金。汉武多骄慢，淮南不小心。蓬莱入海底，何处可追寻。麟洲一海阔，玄圃半天高。浮丘迎子晋，若士避卢敖。经餐林虑李，旧食绥山桃。成丹须竹节，刻髓用芦刀。无妨隐士去，即是贤人逃。
道士步虚词十首·其一
作者：庾信
朝代：南北朝

浑成空教立，元始正图开。赤玉灵文下，朱陵真气来。中天九龙馆，倒景八风台。云度弦歌响，星移空殿回。青衣上少室，童子向蓬莱。逍遥闻四会，倏忽度三灾。
道士步虚词十首·其七
作者：庾信
朝代：南北朝

道生乃太乙，守静即玄根。中和炼九气，甲子谢三元。居心受善水，教学重香园。凫留报关吏，鹤去画城门。更以忻无迹，还来寄绝言。
道士步虚词十首·其三
作者：庾信
朝代：南北朝

归心游太极，回向入无名。五香芬紫府，千灯照赤城。凤林采珠实，龙山种玉荣。夏簧三舌响，春钟九乳鸣。绛河应远别，黄鹄来相迎。
道士步虚词十首·其九
作者：庾信
朝代：南北朝

地境阶基远，天窗影迹深。碧玉成双树，空青为一林。鹄巢堪炼石，蜂房得煮金。汉武多骄慢，淮南不小心。蓬莱入海底，何处可追寻。
道士步虚词十首·其二
作者：庾信
朝代：南北朝

东明九芝盖，北烛五云车。飘遥入倒景，出没上烟霞。春泉下玉溜，青鸟向金华。汉帝看桃核，齐侯问枣花。上元应送酒，来向蔡经家。
道士步虚词十首·其五
作者：庾信
朝代：南北朝

洞灵尊上德，虞石会明真。要妙思玄牝，虚无养谷神。丹丘乘翠凤，玄圃御斑麟。移梨付苑吏，种杏乞山人。自此逢何世，从今复几春。海无三尺水，山成数寸尘。
道士步虚词十首·其八
作者：庾信
朝代：南北朝

北阙临玄水，南宫生绛云。龙泥印玉策，大火炼真文。上元风雨散，中天歌吹分。灵驾千寻上，空香万里闻。
道士步虚词十首·其六
作者：庾信
朝代：南北朝

无名万物始，有道百灵初。寂绝乘丹气，玄明上玉虚。三元随建节，八景逐回舆。赤凤来衔玺，青鸟入献书。坏机仍成机，枯鱼还作鱼。栖心浴日馆，行乐止云墟。
道士步虚词十首·其十
作者：庾信
朝代：南北朝

麟洲一海阔，玄圃半天高。浮丘迎子晋，若士避卢敖。经餐林虑李，旧食绥山桃。成丹须竹节，刻髓用芦刀。无妨隐士去，即是贤人逃。
道士步虚词十首·其四
作者：庾信
朝代：南北朝

凝真天地表，绝想寂寥前。有象犹虚豁，忘形本自然。开经壬子世，值道甲申年。回云随舞曲，流水逐歌弦。石髓香如饭，芝房脆似莲。停鸾燕瑶水，归路上鸿天。
郊行值雪诗
作者：庾信
朝代：南北朝

风云俱惨惨。原野共茫茫。雪花开六出。冰珠映九光。还如驱玉马。暂似猎银獐。阵云全不动。寒山无物香。薛君一狐白。唐侯调骕骦。寒关日欲暮。披雪渡河梁。
郊行值雪诗
作者：庾信
朝代：南北朝

风云俱惨惨，原野共茫茫。雪花开六出，冰珠映九光。还如驱玉马，暂似猎银獐。阵云全不动，寒山无物香。薛君一狐白，唐侯两骕骦。寒关日欲暮，披雪渡河梁。
重别周尚书
作者：庾信
朝代：南北朝

阳关万里道，不见一人归。惟有河边雁，秋来南向飞。
重别周尚书诗二
作者：庾信
朝代：南北朝

河桥两岸绝。横歧数路分。山川遥不见。怀袖远相闻。
重别周尚书诗二首
作者：庾信
朝代：南北朝

阳关万里道，不见一人归。唯有河边雁，秋来南向飞。河桥两岸绝，横歧数路分。山川遥不见，怀袖远相闻。
重别周尚书诗二首·其一
作者：庾信
朝代：南北朝
体裁：诗

阳关万里道，不见一人归。唯有河边雁，秋来南向飞。
重别周尚书诗二首·其二
作者：庾信
朝代：南北朝

河桥两岸绝，横歧数路分。山川遥不见，怀袖远相闻。
野步诗
作者：庾信
朝代：南北朝

值泉仍饮马。逢花即举杯。稍看城阙远。转见风云来。
野步诗
作者：庾信
朝代：南北朝

值泉仍饮马，逢花即举杯。稍看城阙远，转见风云来。
镜诗
作者：庾信
朝代：南北朝

玉匣聊开镜。轻灰暂拭尘。光如一片水。影照两边人。月生无有桂。花开不逐春。试挂淮南竹。堪能见四邻。
镜诗
作者：庾信
朝代：南北朝

玉匣聊开镜，轻灰暂拭尘。光如一片水，影照两边人。月生无有桂，花开不逐春。试挂淮南竹，堪能见四邻。
问疾封中录诗
作者：庾信
朝代：南北朝

形骸违学宦。狭巷幸为闲。虹回或有雨。云合又含寒。横湖韵鹤下。回溪狭猿还。怀贤为荣卫。和缓惠绮纨。
问疾封中录诗
作者：庾信
朝代：南北朝

形骸违学宦，狭巷幸为闲。虹回或有雨，云合又含寒。横湖韵鹤下，回溪狭猿还。怀贤为荣卫，和缓惠绮纨。
闺怨诗
作者：庾信
朝代：南北朝

明镜圆花发。空房故怨多。几年留织女。还应听渡河。
闺怨诗
作者：庾信
朝代：南北朝

明镜圆花发，空房故怨多。几年留织女，还应听渡河。
陪驾幸终南山和宇文内史诗
作者：庾信
朝代：南北朝

玉山乘四载。瑶池宴八龙。鼋桥浮少海。鹄盖上中峰。飞狐横塞路。白马当河冲。水奠三川石。山封五树松。长虹双瀑布。圆阙两芙蓉。戍楼鸣夕鼓。山寺响晨钟。新蒲节转促。短笋箨犹重。树宿含樱鸟。花留酿蜜蜂。迎风下列缺。洒酒召昌容。且欣陪北上。方欲待东封。
陪驾幸终南山和宇文内史诗
作者：庾信
朝代：南北朝

玉山乘四载，瑶池宴八龙。鼋桥浮少海，鹄盖上中峰。飞狐横塞路，白马当河冲。水奠三川石，山封五树松。长虹双瀑布，圆阙两芙蓉。戍楼鸣夕鼓，山寺响晨钟。新蒲节转促，短笋箨犹重。树宿含樱鸟，花留酿蜜蜂。迎风下列缺，洒酒召昌容。且欣陪北上，方欲待东封。
集周公处连句诗
作者：庾信
朝代：南北朝

市朝一朝变。兰艾本同焚。故人相借问。平生如所闻。
集周公处连句诗
作者：庾信
朝代：南北朝

市朝一朝变，兰艾本同焚。故人相借问，平生如所闻。
预麟趾殿校书和刘仪同诗
作者：庾信
朝代：南北朝

止戈兴礼乐，修文盛典谟。壁开金石篆，河浮云雾图。芸香上延阁，碑石向鸿都。诵书徵博士，明经拜大夫。璧池寒水落，学市旧槐疏。高谭变白马，雄辩塞飞狐。月落将军树，风惊御史乌。子云犹汗简，温舒正削蒲。连云虽有阁，终欲想江湖。
题结线袋子诗
作者：庾信
朝代：南北朝

交丝结龙凤。镂彩织云霞。一寸同心缕。千年长命花。
题结线袋子诗
作者：庾信
朝代：南北朝

交丝结龙凤，镂彩织云霞。一寸同心缕，千年长命花。
鬬鸡诗
作者：庾信
朝代：南北朝

开轩望平子。骤马看陈王。狸膏熏鬬敌。芥粉壒春场。解翅莲花动。猜羣锦臆张。
昭君辞
作者：庾徽之
朝代：南北朝

联雪隐天山，崩风荡河澳。朔障裂寒笳，冰原嘶代？。
昭君辞
作者：庾徽之
朝代：南北朝
体裁：古风

联雪隐天山，崩风荡河澳。朔障裂寒笳，冰原嘶代𩢰。
远期篇
作者：庾成师
朝代：南北朝

忆别春花飞，已见秋叶稀。泪粉羞明镜，愁带减宽衣。得书言未反，梦见道应归。坐使红颜歇，独掩青楼扉。
七夕诗
作者：庾肩吾
朝代：南北朝

玉匣卷悬衣，针楼开夜扉。姮娥随月落，织女逐星移。离前忿促夜，别后对空机。倩语雕陵鹊，填河未可飞。
三日侍兰亭曲水宴诗
作者：庾肩吾
朝代：南北朝

策星依夜动，銮驾总朝游。旌门临苑树，相风出凤楼。春生露泥泥，天覆云油油。桃花舒玉涧，柳叶暗金沟。禊川分曲洛，帐殿掩芳洲。踊跃赪鱼出，参差绛枣浮。百戏俱临水，千钟共逐流。
三日侍宴咏曲水中烛影诗
作者：庾肩吾
朝代：南北朝

重焰垂花比芳树，风吹水动俱难住。春枝拂岸影上来，还柸绕客光中度。
九日侍宴乐游苑应令诗
作者：庾肩吾
朝代：南北朝

辙迹光周颂，巡游盛夏功。铭陈万骑转，阊阖九关通。秋晖逐行漏，朔气绕相风。献寿重阳节，回銮上苑中。疏山开辇道，间树出离宫。玉醴吹岩菊，银床落井桐。御梨寒更紫，仙桃秋转红。饮羽山西射，浮云冀北骢。尘飞金埒满，叶破柳条空。腾猿疑矫箭，惊雁避虚弓。彫材滥杞梓，花绶接鹓鸿。愧乏天庭藻，徒参文雅雄。
乱后经夏禹庙诗
作者：庾肩吾
朝代：南北朝

金简泥初发，龙门凿始通。配天不失旧，为鱼微此功。林堂上偃蹇，山殿下穹隆。侵云似天阙，照水类河宫。神来导赤豹，仙女拥飞鸿。松龛撤暮俎，枣径落寒丛。仙舟还入镜，玉轴更乘空。去国嗟行迈，离居泣转蓬。月起吾山北，星临天汉中。申胥犹有志，荀息本怀忠。待见搀枪灭，归来松柏桐。
乱后行经吴御亭
作者：庾肩吾
朝代：南北朝

邮亭一回望，
风尘千里昏。
青袍异春草，
白马即吴门。
獯戎鲠伊洛，
杂种乱轘辕。
辇道同关塞，
王城似太原。
休明鼎尚重，
秉礼国犹存。
殷牖爻虽赜，
尧城吏转尊。
泣血悲东走，
横戈念北奔。
方凭七庙略，
誓雪五陵冤。
人事今如此，
天道共谁论。
乱后行经吴邮亭诗
作者：庾肩吾
朝代：南北朝

邮亭一回望，风尘千里昏。青袍异春草，白马即吴门。獯戎鲠伊洛，杂种乱轘辕。辇道同关塞，王城似太原。休明鼎尚重，秉礼国犹存。殷牖爻虽赜，尧城史转尊。泣血悲东走，横戈念北奔。方凭七庙略，誓雪五陵冤。人事今如此，天道共谁论。
从皇太子出玄圃应令诗
作者：庾肩吾
朝代：南北朝

春光起丽谯，屣步陟山椒。阁影临飞盖，莺鸣入洞箫。水还登故渚，树长荫前桥。绿荷生绮叶，丹藤上细苗。顾循斩振藻，何用拟琼瑶。
从驾喜雨诗
作者：庾肩吾
朝代：南北朝

西狱浮樽桂，东皇事浴兰。赦诏还京兆，归神出灌坛。湿风含酒气，阴云助麦寒。典农欣受职，治粟喜当官。复此随车雨，民天知可安。
侍宣猷堂宴湘东王应令诗
作者：庾肩吾
朝代：南北朝

陈王骖驾反，副后西园游。并命登飞阁，列坐对芳洲。桂岩逢暮序，菊水值穷秋。竹径箫声发，桐门琴曲愁。徒奉文成诵，空知思若抽。
侍宴宣猷堂应令诗
作者：庾肩吾
朝代：南北朝

副君德将圣，陈王才掞天。归来宴平乐，置酒对林泉。炉香杂山气，殿影入池涟。艳舞时移节，新歌屡上弦。听曲惭回顾，思经徒欲眠。
侍宴应令诗
作者：庾肩吾
朝代：南北朝

副君时暇豫，曾城聊近游。清池写飞阁，疏树出龙楼。北陆冰方壮，西园春秋周。梅心芳屡动，蒲节促难抽。徒然欣并命，无以厕应刘。
侍宴诗
作者：庾肩吾
朝代：南北朝

沐道逢将圣，飞觞属上贤。仁风开美景，瑞气动非烟。秋树翻黄叶，寒池堕黑莲。承恩谢命浅，念报在身前。
侍宴饯东阳太守范
作者：庾肩吾
朝代：南北朝

东部资良守，北宫敦献酬。新枝渐接树，故冻欲含流。早花少馀雪，春寒极晚秋。徒嗟白岸远，空想赤松游。
侍宴饯张孝总应令诗
作者：庾肩吾
朝代：南北朝

层台临回涨，耿耿晴烟上。欲送分符人，翻似河堤望。寒云暗积水，秋雨蒙重嶂。别念动神襟，华文切离贶。惭无寡和曲，空陪郢中唱。
侍宴饯湘东王应令诗
作者：庾肩吾
朝代：南北朝

陈王从游士，高宴入承华。并载同连璧，雕文类简沙。落猿时动树，坠雪暂摇花。念此离筵促，方愁别路赊。
侍宴饯湘州刺史张续诗
作者：庾肩吾
朝代：南北朝

洞庭资善政，层城送远离。九歌扬妙曲，八桂动芳枝。雨足飞春殿，云峰入夏池。郢路方辽远，湘山转蔽亏。何当好风日，极望长沙垂。
八关斋夜赋四城门更作四首 其一 第一赋韵东城门病
作者：庾肩吾
朝代：南北朝

伏枕爱危光，痾缠生易折。无因雪岸草，虑反？山穴。消渴腠肠府，疼蹇婴肢节。如何促龄内，忧苦无暂缺。
八关斋夜赋四城门更作四首 其一 第一赋韵东城门病
作者：庾肩吾
朝代：南北朝
体裁：古风

伏枕爱危光，痾缠生易折。无因雪岸草，虑反𥐞山穴。消渴腠肠府，疼蹇婴肢节。如何促龄内，忧苦无暂缺。
八关斋夜赋四城门更作四首 其三 西城门死
作者：庾肩吾
朝代：南北朝

绥心虽殊用，灭景宁优劣。一随业风尽，终归虚妄设。五阴诚为假，六趣宁有截。零落竟同归，忧思空相结。
八关斋夜赋四城门更作四首 其二 南城门老
作者：庾肩吾
朝代：南北朝

虚蕉诚易犯，危藤复将啮。一随柯已微，当年信长诀。已同白驹去，复类红花热。妍容一旦罢，孤灯行自设。
八关斋夜赋四城门更作四首 其四 北城门沙门
作者：庾肩吾
朝代：南北朝

俗幻生影空，忧绕心尘曀。于兹排四缠，去矣求三涅。下学辈留心，方从窈冥别。已悲境相空，复作泡云灭。
八关斋夜赋四城门更作四首·第一赋韵东城门病
作者：庾肩吾
朝代：南北朝

伏枕爱危光，痾缠生易折。无因雪岸草，虑反？山穴。消渴腠肠府，疼蹇婴肢节。如何促龄内，忧苦无暂缺。虚蕉诚易犯，危藤复将啮。一随柯已微，当年信长诀。已同白驹去，复类红花热。妍容一旦罢，孤灯行自设。绥心虽殊用，灭景宁优劣。一随业风尽，终归虚妄设。五阴诚为假，六趣宁有截。零落竟同归，忧思空相结。俗幻生影空，忧绕心尘曀。于兹排四缠，去矣求三涅。下学辈留心，方从窈冥别。已悲境相空，复作泡云灭。
北城门沙门
作者：庾肩吾
朝代：南北朝

俗茧厌缠丝，因由抽善縠。长披忍辱铠，去此纤罗服。愿引三涂众，俱令十使伏。珠月犹沈首，金錍未挑目。
北城门沙门
作者：庾肩吾
朝代：南北朝

深心不可染，正道亦难欹。方除五欲累，长辞三雅卮。依空虑难静，习善路犹弛。没身竟靡托，单盂讵待赀。
北城门沙门
作者：庾肩吾
朝代：南北朝

经行林树下，求道志能坚。即有神通力，振锡远乘烟。一登四弘誓，至道莫能先。不贪旷劫寿，无论延促年。
南城门老
作者：庾肩吾
朝代：南北朝

少年爱纨绮，衰暮惭罗縠。徒伤岁冉冉，陈诗非郁郁。鹤发辞轩冕，鲐背烹葵菽。松柏稍相依，欢爱时睦睦。
南城门老
作者：庾肩吾
朝代：南北朝

昔类红莲草，自玩绿池边。今如白华树，还悲明镜前。壮心欲何在，馀日乃西迁。清樽不复乐，蓬鬓岂还妍。
南城门老
作者：庾肩吾
朝代：南北朝

盛年歌吹日，顾步惜容仪。一朝衰朽至，星星白发垂。已伤万事尽，复念九门枝。垂轩意何在，独坐镜如斯。
南苑看人还诗
作者：庾肩吾
朝代：南北朝

春花竞玉颜，俱折复俱攀。细腰宜窄衣，长钗巧挟鬟。洛桥初度烛，青门欲上关。中人应有望，上客莫前还。
同萧左丞咏摘梅花诗
作者：庾肩吾
朝代：南北朝

窗梅朝始发，庭雪晚初消。折花牵短树，攀丛入细条。垂冰溜玉手，含刺罥春腰。远道终难寄，馨香徒自饶。
和刘明府观湘东王书诗
作者：庾肩吾
朝代：南北朝

陈王擅书府，河间富典坟。五车方累箧，七阁自连云。松椠芳帙气，柏熏起厨文。羽陵青简出，妫泉绿字分。方因接游圣，暂得奉朝闻。峰楼霞早发，林殿日先曛。洛城复接限，归轩畏后群。
和卫尉新渝侯巡城口号诗
作者：庾肩吾
朝代：南北朝

维城寄右戚，巡警属勤王。南瞻通灞岸，北眺指横芒。入汉飞延阁，临云出建章。步逐天津远，城随秋夜长。露槐落金气，风寮上新凉。
和太子重云殿受戒诗
作者：庾肩吾
朝代：南北朝

皇明执东曜，帝扆居北辰。小乘开治道，大觉拯苍民。殊途同义路，分流合智津。传香引上德，列伎进名臣。连阁翻如画，图云更似真。镜山衔殿影，梅梁落梵尘。苑桂恒留雪，天花不待春。万年逢瑞应，千生值法身。天衣初拂石，豆火欲燃薪。重善终无服，轻毛庶有因。
和徐主簿望月诗
作者：庾肩吾
朝代：南北朝

楼上徘徊月，窗中愁思人。照雪光偏冷，临花色转春。星流时入晕，桂长欲侵轮。愿以重光曲，承君歌扇尘。
和晋安王咏燕诗
作者：庾肩吾
朝代：南北朝

可怜幕上燕，差池弄羽衣。夜夜同巢宿，朝朝相对飞。衔泥瞻乐善，相贺奉英徽。秋蝉行寂寞，恋此未辞归。
和晋安王薄晚逐凉北楼回望应教诗
作者：庾肩吾
朝代：南北朝

向夕纷喧屏，追凉飞观中。树影临城日，窗含度水风。遥天如接岸，远帆似凌空。陪文惭宋玉，徒等侍兰宫。
和望月诗
作者：庾肩吾
朝代：南北朝

桂殿月偏来，留光引上才。圆随汉东蚌，晕逐淮南灰。渡河光不湿，移轮辙讵开。此夜临清景，还承终宴杯。
和竹斋诗
作者：庾肩吾
朝代：南北朝

百拱横筇节，千栌跨篥竿。回龙仍作柱，置笛且成栾。向岭分花径，随阶转药栏。蜂归怜蜜熟，燕入重巢干。欲仰天庭掞，终知学步艰。
咏主人少姬应教诗
作者：庾肩吾
朝代：南北朝

故年齐总角，今春半上头。那知夫婿好，能降使君留。
咏同泰寺浮图诗
作者：庾肩吾
朝代：南北朝

望园临柰苑，王城对邺宫。还从飞阁内，遥见崛山中。天衣疑拂石，凤翅欲凌空。云甍犹带雨，莲井不生桐。盘承云表露，铃摇天上风。月出琛含采，天晴幡带虹。周星疑更落，汉梦似今通。我后情初照，不与伊川同。方应捧马出，永得离尘蒙。
咏桂树诗
作者：庾肩吾
朝代：南北朝

新丛入望苑，旧干别层城。倩视今移处，何如月里生。
咏檐燕诗
作者：庾肩吾
朝代：南北朝

双燕集兰闺，双飞高复低。向户疑新箔，登巢识故泥。依櫩本相贺，近幕愿同栖。
咏美人
作者：庾肩吾
朝代：南北朝

欲知画能巧，唤取真来映。并出似分身，相看如照镜。安钗等疏密，着领俱周正。不解平城围，谁与丹青竞。
咏美人看画诗
作者：庾肩吾
朝代：南北朝

绛树及西施，俱是好容仪。非关能结束，本自细腰肢。镜前难并照，相将映渌池。看妆畏水动，敛袖避风吹。转手齐裾乱，横簪历鬓垂。曲中人未取，谁堪白日移。不分他相识，唯听使君知。
咏胡床应教诗
作者：庾肩吾
朝代：南北朝

传名乃外域，入用信中京。足欹形已正，文斜体自平。临堂对远客，命旅誓初征。何如淄馆下，淹留奉盛明。
咏舞曲应令诗
作者：庾肩吾
朝代：南北朝

歌声临画阁，舞袖出芳林。石城定若远，前溪应几深。
咏舞诗
作者：庾肩吾
朝代：南北朝

飞凫袖始拂，啼乌曲未终。聊因断续唱，试托往还风。
咏花雪诗
作者：庾肩吾
朝代：南北朝

瑞雪坠尧年，因风入绮钱。飞花洒庭树，凝瑛结井泉。寒光晦八极，同云暗九天。已飘黄竹路，共庆白渠田。
咏蔬圃堂诗
作者：庾肩吾
朝代：南北朝

北宫多暇豫，时驾总銮镳。路静繁葭撤，轮移羽盖飘。临空坐飞观，回首望浮桥。风长曙钟近，地迥洛城遥。疏林不碍日，涸浦暂通潮。徒然等宾从，并作愧群僚。
咏长信宫中草诗
作者：庾肩吾
朝代：南北朝

委翠似知节，含芳如有情。全由履迹少，并欲上阶生。
咏风诗
作者：庾肩吾
朝代：南北朝

宋地鹢飞初，湘川燕起馀。扫坛聊动竹，吹薤欲成书。苍梧洞犹在，合浦树应疏。阳乌一转翅，千里定非虚。
奉使北徐州参丞御诗
作者：庾肩吾
朝代：南北朝

炎农称卷领，唐勋载允恭。犹将表世盛，尚且号民从。未如今圣主，比德迈前踪。格天垂礼乐，寰海置提封。枌榆谅昔社，朱方有旧墉。故乡深帝念，巡狩及时雍。禁园周百里，离宫即九重。浮桥还泻渭，抗殿本疏龙。过沛追乡饮，归宛盛礼容。千金登禹膳，万寿献尧钟。依然对白水，眷言怀赤松。回天随辇道，驻日逐戈锋。路远大风积，山长佳气浓。年光正婉娩，春树转丰茸。竹叶含初箨，蓂枝发早丛。瑞木翻无鸟，祥花更少蜂。咸英起云凤，率舞间笙镛。海鸥时出没，江鲟乍噞喁。云边开巩树，雾里识峣峰。小人滥趋走，虚薄愧无庸。皇恩不可报，河清徒易逢。
奉使江州舟
作者：庾肩吾
朝代：南北朝

九江逢七夕，初弦值早秋。天河来映水，织女欲攀舟。汉使俱为客，星槎共逐流。莫言相送浦，不及穿针楼。
奉和太子纳凉梧下应令诗
作者：庾肩吾
朝代：南北朝

北园凉气早，步辇暂逍遥。避日交长扇，迎风列短箫。山带弹琴曲，桐横栖凤条。悬门开溜水，锦石镇浮桥。黑米生菰叶，青花出稻苗。无因学仙藻，云气徒飘飖。
奉和春夜应令诗
作者：庾肩吾
朝代：南北朝

春牖对芳洲，珠帘新上钩。烧香知夜漏，刻烛验更筹。天禽下北阁，织女入西楼。月皎疑非夜，林疏似更秋。水光悬荡壁，山翠下添流。讵假西园燕，无劳飞盖游。
奉和武帝苦旱诗
作者：庾肩吾
朝代：南北朝

阳山蛇不蛰，洳泽鸟犹攒。暂息流膏雨，将似怨祁寒。文衣夜不卧，蔬食昼忘餐。洁诚同望祀，惟馨等浴兰。江苹享上帝，荆璧奠高峦。繁云兴岳立，蒸穴动龙蟠。渭渠还积水，滮池更起澜。
奉和泛舟汉水往万山应教诗
作者：庾肩吾
朝代：南北朝

桂棹桬棠船，飘扬横大川。映岩沈水底，激浪起云边。迥岸高花发，春塘细柳悬。陪歌承睿赏，接醴侍恩筵。谁云李与郭，独得似神仙。
奉和湘东王应令诗二首 其一 春宵
作者：庾肩吾
朝代：南北朝

征人别未久，年芳复临牖。烛下夜缝衣，春寒偏着手。愿及归飞雁，因书寄高柳。
奉和湘东王应令诗二首 其二 冬晓诗
作者：庾肩吾
朝代：南北朝

邻鸡声已传，愁人竟不眠。月光侵曙后，霜明落晓前。萦鬟起照镜，谁忍插花钿。
奉和湘东王应令诗二首·春宵
作者：庾肩吾
朝代：南北朝

征人别未久，年芳复临牖。烛下夜缝衣，春寒偏着手。愿及归飞雁，因书寄高柳。邻鸡声已传，愁人竟不眠。月光侵曙后，霜明落晓前。萦鬟起照镜，谁忍插花钿。
奉和药名诗
作者：庾肩吾
朝代：南北朝

英王牧荆楚，听讼出池台。督邮称蝗去，亭长说乌来。行塘朱鹭响，当道赤帷开。马鞭聊写赋，竹叶暂倾怀。
奉贺便省馀秋诗
作者：庾肩吾
朝代：南北朝

前对金精坂，傍临圆水池。照影碍浮叶，看山通迥枝。雁行连雾尽，雨足带云移。
寻周处士弘让诗
作者：庾肩吾
朝代：南北朝

试逐赤松游，披林对一丘。梨红大谷晚，桂白小山秋。石镜菱花发，桐门琴曲愁。泉飞疑度雨，云积似重楼。王孙若不去，山中定可留。
山池应令诗
作者：庾肩吾
朝代：南北朝

阆苑秋光暮，金塘牧潦清。荷低芝盖出，浪涌燕舟轻。逆湍流棹唱，带谷聚笳声。野竹交临浦，山桐迥出城。水逐云峰暗，寒随殿影生。
岁尽应令诗
作者：庾肩吾
朝代：南北朝

岁序已云殚，春心不自安。聊开柏叶酒，试奠五辛盘。金箔图神燕，朱泥却鬼丸。梅花应可折，倩为雪中看。
应令诗
作者：庾肩吾
朝代：南北朝

江上早寒生，萧条铙管清。别筵开帐殿，离舟卷幔城。前山黄叶起，对岸白沙惊。临涡同极望，窃吹愧才轻。
新林
作者：庾肩吾
朝代：南北朝

旆转黄山路，舟纚白马津。送轮时合幰，分骖各背尘。常山喜临岱，陇头悲望秦。欲持汉中策，还以赠征人。
新苔诗
作者：庾肩吾
朝代：南北朝

随潮染岸石，逐沬聚浮楂。徒令阿谷丽，停筐不汰沙。
春日诗
作者：庾肩吾
朝代：南北朝

桃红柳絮白，照日复随风。影出朱城外，香归青殿中。水映寄生竹，山横半死桐。颁文知渥重，搦札愧才空。
暮游山水应令赋得碛字诗
作者：庾肩吾
朝代：南北朝

馀春属清夜，西园恣游历。入径转金舆，开桥通画鹢。细藤初上楥，新流渐涵碛。云峰没城柳，电影开岩壁。
未央才人歌
作者：庾肩吾
朝代：南北朝

从来守未央，转欲讶春芳。朝风凌日色，夜月夺灯光。相逢傥游豫，暂为卷衣裳。
洛阳道
作者：庾肩吾
朝代：南北朝

徼道临河曲，层城傍洛川。金门才出柳，桐井半含泉。日起罘罳外，车回双阙前。潘生时未返，遥心徒眷然。
游甑山诗
作者：庾肩吾
朝代：南北朝

平子去已久，馀风今复追。未必游春草，王孙自不归。路高村反出，林长鸟更稀。寒云间石起，秋叶下山飞。西河方阅训，讵得解朝衣。
爱妾换马
作者：庾肩吾
朝代：南北朝

渥水出腾驹，湘川实应图。来从西北道，去逐东南隅。琴声悲玉匣，山路泣蘼芜。似鹿将含笑，千金会不俱。
登城北望诗
作者：庾肩吾
朝代：南北朝

誓师屠六郡，登城望九嵏。山沈黄雾里，地尽黑云中。霜戈曜垄日，哀笳断塞风。
看放市诗
作者：庾肩吾
朝代：南北朝

旗亭出御道，游目暂回车。既非随舞鹤，聊思索枯鱼。悬龟识季主，榜酒见相如。日中人已合，黄昏故未疏。
石崇金谷妓诗
作者：庾肩吾
朝代：南北朝

兰堂上客至，绮席清弦抚。自作明君辞，还教绿珠舞。
石桥诗
作者：庾肩吾
朝代：南北朝

秦王金作柱，汉帝玉为栏。仙人飞往易，道士出归难。
第三赋韵东城门病
作者：庾肩吾
朝代：南北朝

缠痾缅百年，自伤无五福。长萦画箧蛇，不值仙人鹿。习染迷画瓶，卧起求栖宿。罗襦岂再欢，临歧方土木。
第二赋韵东城门病
作者：庾肩吾
朝代：南北朝

空痾诚易愈，有病故难痊。徒知饵五色，终当悲九泉。已无云山草，沈痗竟谁怜。复悲沦苦海，何由果净天。
第四赋韵东城门病
作者：庾肩吾
朝代：南北朝

紫纨未可得，漳滨徒再离。一逢犬马病，贲育罢驱驰。已无九转术，复阙万金奇。不看授疆掌，唯梦莲花池。
舟中寒望诗
作者：庾肩吾
朝代：南北朝

日暮敞凫稍，曾冰合驶流。雪照齐君履，寒入楚王裘。
芝草诗
作者：庾肩吾
朝代：南北朝

蜘蹰玩芝草，淹留攀桂丛。桂丛方偃蹇，芝叶正玲珑。如龙复如马，成阙复成宫。黄金九华发，紫盖六英通。隐士苍山北，仙神海穴东。随丹聊变水，独摇不须风。
被使从渡江诗
作者：庾肩吾
朝代：南北朝

八阵引住兵，三河总舻舳。绛天扬远旆，雷野驱长毂。夜剑动星芒，秋潮惊箭服。
被执作诗一首
作者：庾肩吾
朝代：南北朝

发与年俱暮，愁将罪共深。聊持转风烛，暂映广陵琴。
西城门死
作者：庾肩吾
朝代：南北朝

一息于今罢，平生讵可规。天长晓露促，千龄谁复知。华堂一相舍，松帐杳难窥。万祀藏珠应，千年罢玉羁。
西城门死
作者：庾肩吾
朝代：南北朝

追念平生时，遨游上苑囿。一没松柏下，春光徙倏昱。结根素因假，枝叶缘骨肉。自应蝼蚁驱，值此风刀逐。
西城门死
作者：庾肩吾
朝代：南北朝

高堂信逆旅，怀业理常牵。玉匣方委榇，金台不复延。挽声随径远，萝影带松悬。讵能留十念，唯应逐四缘。
诗
作者：庾肩吾
朝代：南北朝

劲气方凝海，清威正折绵。
赋得山诗
作者：庾肩吾
朝代：南北朝

层云霾峻岭，绝涧倒危峰。刻削临千仞，嵯峨起百重。行曦上杳杳，结雾下溶溶。仁心留此属，休奉愧群龙。
赋得嵇叔夜诗
作者：庾肩吾
朝代：南北朝

山林重明灭，风月临嚣尘。著书惟隐士，谈玄止谷神。雁重翻伤性，蚕寒更养身。广陵馀故曲，山阳有旧邻。俗俭宁妨患，才多反累身。寄言山吏部，无以助庖人。
赋得有所思
作者：庾肩吾
朝代：南北朝

佳期竟不归，春日坐芳菲。拂匣看离扇，开箱见别衣。井梧生未合，宫槐卷复稀。不及衔泥燕，从来相逐飞。
赋得横吹曲长安道
作者：庾肩吾
朝代：南北朝

桂宫连复道，黄山开广路。远听平陵钟，遥识新丰树。合殿生光彩，离宫起烟雾。日落歌吹还，尘飞车马度。
赋得池萍诗
作者：庾肩吾
朝代：南北朝

风翻乍青紫，浪起时疏密。木欲叹无根，还惊能有实。
赋得转歌扇诗
作者：庾肩吾
朝代：南北朝

团纱映似月，蝉翼望如空。回持掩曲态，转作送声风。
赛汉高庙诗
作者：庾肩吾
朝代：南北朝

昔在唐山曲，今承紫贝坛。宁知临楚岸，非复望长安。野旷秋先动，林高叶早残。尘飞远骑没，日徙半峰寒。徒然仰成诵，终用试才难。
过建章故台诗
作者：庾肩吾
朝代：南北朝

鲁国观遗殿，韩城想旧台。仲宣原隰满，子建悲风来。夏莲犹反植，秋窗尚左开。图云仍溜雨，画水即生苔。及君欢四望，知余念七哀。
远看放火诗
作者：庾肩吾
朝代：南北朝

风前细尘起，月里黑烟生。发焰看乔木，侵光识远城。
送别于建兴苑相逢诗
作者：庾肩吾
朝代：南北朝

相逢小苑北，停车问苑中。梅新杂柳故，粉白映纶红。去影背斜日，香衣临上风。云流阶渐黑，冰开池半通。去马船难驻，啼乌曲未终。眷然从此别，车西马复东。
道馆诗
作者：庾肩吾
朝代：南北朝

仙人白鹿上，隐士潜溪边。试取西山药，来观东海田。
长安有狭斜行
作者：庾肩吾
朝代：南北朝

长安有曲陌，曲陌不容幰。路逢双绮襦，问君居近远。我居临御沟，可识不可求。长子登麟阁，次子侍龙楼。少子无高位，聊从金马游。三子俱来下，左右若川流。三子俱来人，高轩映彩旒。三子俱来宴，玉柱击清瓯。大妇襞云裘，中妇卷罗帱。少妇多妖艳，花钿系石榴。夫君且安坐，欢娱方未周。
陇西行
作者：庾肩吾
朝代：南北朝

借问陇西行，何当驱马征。草合前迷路，云浓后暗城。寄语幽闺妾，罗袖勿空萦。
三昧经赞
作者：张君祖
朝代：南北朝
体裁：赞

迹超十三烧，戒由三昧成。贤行极妙住，道志慧以明。九本既殊动，四禅不同冥。渊哉不起灭，始自无从生。借问道气伦，安测泥洹灵。
道树经赞
作者：张君祖
朝代：南北朝
体裁：赞

峨峨王舍国，郁郁灵竹园。中有神化长，空观体善权。私呵晞光景，岂识真迹端。恢恢道明元，解发至神欢。飘忽凌虚起，无云受慧难。
短箫诗
作者：张嵊
朝代：南北朝

促柱弦始繁，短萧吹初亮。舞袖拂长席，钟音由虡飏。已落檐瓦间，复绕梁尘上。时属清夏阴，恩晖亦非望。
五言诗
作者：张斐裳
朝代：南北朝

异林花共色，别树鸟同声。
三妇艳诗
作者：张正见
朝代：南北朝

大妇织残丝，中妇妒蛾眉。小妇独无事，歌罢咏新诗。上客何须起，为待绝缨时。
上之回
作者：张正见
朝代：南北朝

林光称避暑，回中乃吉行。龙媒蹑影驶，玉辇御云轻。风乌绕鳷鹊，彩鹢照昆明。欲知钟箭远，遥听宝鸡声。
与钱玄智泛舟诗
作者：张正见
朝代：南北朝

高门事休沐，朝野恣逢迎。还乘金谷水，俱望洛阳城。舟移津女渡，楫动渭桥横。风高雁已落，雨霁水还清。叶尽桐门净，花秋菊岸明。欲奏江南曲，聊习棹歌行。
临高台
作者：张正见
朝代：南北朝

层台迩清汉，出迥驾重棼。飞栋临黄鹤，高窗度白云。风前朱幌色，霞处绮疏分。此中多怨曲，地远讵能闻。
从军行
作者：张正见
朝代：南北朝

胡兵屯蓟北，汉将起山西。故人轻百战，聊欲定三齐。风前喷画角，云上舞飞梯。雁塞秋声远，龙沙云路迷。燕然自可勒，函谷讵须泥。
从永阳王游虎丘山诗
作者：张正见
朝代：南北朝

沧波壮郁岛，洛邑镇崇芒。未若兹山丽，岧峣擅水乡。地灵侔少室，涂艰象太行。重岩摽虎据，九曲峻羊肠。溜深涧无底，风幽谷自凉。宝沈馀玉气，剑隐绝星光。白云多异影，丹桂有丛香。远看银台竦，洞塔耀山庄。瑞草生金地，天花照石梁。
从籍田应衡阳王教作诗
作者：张正见
朝代：南北朝

帝京惟赤县，神居应紫微。涂山万国仰，沧海百川归。东郊事平秩，仲月祀灵威。含光开早扇，阊阖启朝扉。洛城钟漏息，灵台云雾卷。森森虎戟前，蔼蔼銮旂转。属车游绛阙，风乌度丹巘。帐殿幸金舆，旌门拥玉辇。玉辇带非烟，金舆映绿川。雨师清远路，风伯静遥天。分渠通沃野，激水入公田。草发青坛外，花飞苍玉前。苍玉临圭璧，青坛躬帝籍。冒橛乃三推，齐衡均百辟。兰场俨芝驾，桂圃芳瑶席。山禽韵管弦，野兽和钟石。钟石既相和，江海复无波。梁客簪裾盛，陈王文雅多。修途参弱骀，乔木间轻萝。幸承滥吹末，击壤自为歌。
从籍田应衡阳王教作诗·其一
作者：张正见
朝代：南北朝

帝京惟赤县，神居应紫微。涂山万国仰，沧海百川归。东郊事平秩，仲月祀灵威。含光开早扇，阊阖启朝扉。
从籍田应衡阳王教作诗·其三
作者：张正见
朝代：南北朝

玉辇带非烟，金舆映绿川。雨师清远路，风伯静遥天。分渠通沃野，激水入公田。草发青坛外，花飞苍玉前。
从籍田应衡阳王教作诗·其二
作者：张正见
朝代：南北朝

洛城钟漏息，灵台云雾卷。森森虎戟前，蔼蔼銮旂转。属车游绛阙，风乌度丹巘。帐殿幸金舆，旌门拥玉辇。
从籍田应衡阳王教作诗·其五
作者：张正见
朝代：南北朝

钟石既相和，江海复无波。梁客簪裾盛，陈王文雅多。修途参弱骀，乔木间轻萝。幸承滥吹末，击壤自为歌。
从籍田应衡阳王教作诗·其四
作者：张正见
朝代：南北朝

苍玉临圭璧，青坛躬帝籍。冒橛乃三推，齐衡均百辟。兰场俨芝驾，桂圃芳瑶席。山禽韵管弦，野兽和钟石。
伤韦侍读诗
作者：张正见
朝代：南北朝

怀经传北海，蕴义盛西河。高峰落回照，逝水没惊波。柳下悲风急，山阳秋气多。宿草摧书带，寒松脆女萝。无复华阴市，空馀蒿里歌。
公无渡河
作者：张正见
朝代：南北朝

金堤分锦缆，白马渡莲舟。风严歌响绝，浪涌榜人愁。棹折桃花水，帆横竹箭流。何言沈璧处，千载偶阳侯。
关山月
作者：张正见
朝代：南北朝

岩间度月华，流彩映山斜。晕逐连城璧，轮随出塞车。唐蓂遥合影，秦桂远分花。欲验盈虚理，方知道路赊。
刘生
作者：张正见
朝代：南北朝

刘生绝名价，豪侠恣游陪。金门四姓聚，绣毂五香来。尘飞玛瑙勒，酒映砗磲杯。别有追游夜，秋窗向月开。
初春赋得池应教诗
作者：张正见
朝代：南北朝

遥天收密雨，高阁映奔曦。雪尽青山路，冰销绿水池。春光落云叶，花影发晴枝。琴樽奉终宴，风月岂云疲。
别韦谅赋得江湖泛别舟诗
作者：张正见
朝代：南北朝

千里浔阳岸，三翼木兰船。鹢泛青凫后，鸡鸣白鹭前。涵花没浅缆，带叶动深船。不言朝夕水，独自限神仙。
前有一樽酒行
作者：张正见
朝代：南北朝

前有一樽酒。主人行寿。今日合来。坐者当令。皆富且寿。欲令主人三万岁。终岁不知老。为吏当高迁。贾市得万倍。桑蚕当大得。主人宜子孙。
后湖泛舟诗
作者：张正见
朝代：南北朝

上苑奢行乐，沧池聊薄游。泛荷分兰棹，沈槎触桂舟。残虹收度雨，缺岸上新流。欲知有高趣，长杨送麦秋。
君马黄二首
作者：张正见
朝代：南北朝

幽并重骑射，征马正盘桓。风去嘶声远，冰坚度足寒。出关聊变色，上坂屡停鞍。即今随御史，非复在楼兰。五色乘马黄，追风时灭没。血汗染龙花，胡鞍抱秋月。唯腾渥洼水，不饮长城窟。讵待燕昭王，千金市骏骨。
君马黄二首·其一
作者：张正见
朝代：南北朝

幽并重骑射，征马正盘桓。风去嘶声远，冰坚度足寒。出关聊变色，上坂屡停鞍。即今随御史，非复在楼兰。
君马黄二首·其二
作者：张正见
朝代：南北朝

五色乘马黄，追风时灭没。血汗染龙花，胡鞍抱秋月。唯腾渥洼水，不饮长城窟。讵待燕昭王，千金市骏骨。
和衡阳王秋夜诗
作者：张正见
朝代：南北朝

睢苑凉风举，章台云气收。萤光连烛动，月影带河流。绿绮朱弦泛，黄花素蚁浮。高轩扬丽藻，即是赋新秋。
和诸葛览从军游猎诗
作者：张正见
朝代：南北朝

治兵耀武节，纵猎骇畿封。迅骑驰千里，高罝起百重。腾麚毙马足，饥鼯落剑锋。云根飞烧火，鸟道绝禽踪。方罗四海俊，聊以习军戎。
和阳
作者：张正见
朝代：南北朝

玄泉开隧道，白日照佳城。一朝嗟此路，千载几伤情。秋气悲松色，凄风咽挽声。归云向谷晚，还柳背山轻。唯当三五夜，垄月暂时明。
咏雪应衡阳王教诗
作者：张正见
朝代：南北朝

九冬飘远雪，六出表丰年。雎阳生玉树，云梦起琼田。入窗轻落粉，拂柳驶飞绵。欲动淮南赋，乱下桂花前。
对酒
作者：张正见
朝代：南北朝

当歌对玉酒，匡坐酌金罍。竹叶三清泛，蒲萄百味开。风移兰气入，月逐桂香来。独有刘将阮，忘情寄羽杯。
山家闺怨诗
作者：张正见
朝代：南北朝

王孙春好游，云鬓不胜愁。离鸿暂罢曲，别路已经秋。山中桂花晚，勿为俗为留。
帝王所居篇
作者：张正见
朝代：南北朝

崤函惟帝宅，宛雒壮皇居。紫微临复道，丹水亘通渠。沈沈飞雨殿，蔼蔼承明卢。两宫分概日，双阙并凌虚。休气充青琐，荣光入绮疏。霞明仁寿镜，日照陵云书。鸣鸾背鳷鹊，诏跸幸储胥。长杨飞玉辇，御宿徙金舆。柳叶飘缇骑，槐花影属车。薄暮归平乐，歌钟满玉除。
应龙篇
作者：张正见
朝代：南北朝

应龙未起时，乃在渊底藏。非云足不蹈，举则冲天翔。譬彼野兰草，幽居常独香。清风播四远，万里望芬芳。隐居可颐志，自见焉得彰。
度关山
作者：张正见
朝代：南北朝

关山度晓月，剑客远从征。云中出迥阵，天外落奇兵。轮摧偃去节，树倒碍悬旌。沙扬折坂暗，云积榆溪明。马倦时衔草，人疲屡看城。寒陇胡笳涩，空林汉鼓鸣。还听呜咽水，并切断肠声。
征虏亭送新安王应令诗
作者：张正见
朝代：南北朝

凤吹临南浦，神驾饯东平。亭回漳水乘，旆转洛滨笙。地冻斑轮响，风严羽盖轻。烧田云色暗，古树雪花明。歧路一回首，流襟动睿情。
御幸乐游苑侍宴诗
作者：张正见
朝代：南北朝

大君临四表，荣光普八埏。区中文化洽，海外武功宣。凤下书丹篆，龟符著绿编。昆明不习战，云梦岂游畋。轨文通万国，旌节靖三边。高秋藐姑射，睿想属汾川。两宫明合璧，双阙带非烟。扬銮出城观，诏跸指郊坜。禁苑回雕辇，离宫建翠旃。流水奔雷毂，追风赴电鞭。画熊飘析羽，金埒响胶弦。鸣玉升文砌，称觞溢绮筵。兽舞依钟石，鸾歌应管弦。霞明黄鹄路，风爽白云天。潦收荷盖折，露重菊花鲜。上林宾早雁，长杨唱晚蝉。小臣惭艺业，击壤慕怀铅。康衢飞驶羽，大海滴微涓。咏歌还集木，舞蹈遂临泉。愿荐南山寿，明明奉万年。
怨诗
作者：张正见
朝代：南北朝

新丰妖冶地，游侠竞娇奢。池台间罗绮，桃李杂烟霞。盖影分连骑，衣香合并车。艳粉惊飞蝶，红妆映落花。舞衫飘冶袖，歌扇掩团纱。玉床珠帐卷，金楼镜月斜。还疑箫史凤，不及季伦家。
战城南
作者：张正见
朝代：南北朝

蓟北驰胡骑，城南接短兵。云屯两阵合，剑聚七星明。旗交无复影，角愤有馀声。战罢披军策，还嗟李少卿。
折杨柳
作者：张正见
朝代：南北朝

杨柳半垂空，袅袅上春中。枝疏董泽箭，叶碎楚臣弓。色映长河水，花飞高树风。莫言限宫掖，不闭长杨宫。
明君词
作者：张正见
朝代：南北朝

寒树暗胡尘，霜楼明汉月。泪染上春衣，忧变华年发。
星名从军诗
作者：张正见
朝代：南北朝

将军定朔边，刁斗出祁连。高柳横遥塞，长榆接远天。井泉含冻竭，烽火照山燃。欲知客心断，危旌万里悬。
晨鸡高树鸣
作者：张正见
朝代：南北朝

晨鸡振翮鸣，出迥擅奇声。蜀郡随金马，天津应玉衡。摧冠验远石，系火出连营。争栖斜揭暮，解翼横飞度。试饮淮南药，翻上仙都树。枝低且候潮，叶浅还承露。承露触严霜，叶浅伺朝阳。猜群怯宝剑，勇战出花场。当损黄金距，谁论白玉珰。长鸣逢晋帝，恃气遇周王。流名说鲁国，分影入陈仓。不复愁苻朗，犹能感孟尝。
有所思
作者：张正见
朝代：南北朝

深闺久离别，积怨转生愁。徒思裂帛雁，空上望归楼。看花忆塞草，对月想边秋。相思日日度，泪脸年年流。
朱鹭
作者：张正见
朝代：南北朝

金堤有朱鹭，刷羽望沧瀛。周诗振雅曲，汉鼓发奇声。时将赤雁并，乍逐彩鸾行。别有翻潮处，异色不相惊。
梅花落
作者：张正见
朝代：南北朝

芳树映雪野，发早觉寒侵。落远香风急，飞多花径深。周人叹初摽，魏帝指前林。边城少灌木，折此自悲吟。
泛舟横大江
作者：张正见
朝代：南北朝

大江修且阔，扬舲度回矶。波中画鹢涌，帆上锦花飞。舟移历浦月，棹举湿春衣。王孙定若远，讵待送将归。
洛阳道
作者：张正见
朝代：南北朝

曾城启旦扉，上路落春晖。柳影缘沟合，槐花夹岸飞。苏合弹珠罢，黄间负翳归。红尘暮不息，相看连骑稀。
浦狭村烟度诗
作者：张正见
朝代：南北朝

茅兰夹两岸，野燎烛中川。村长合夜影，水狭度浮烟。收光暗鸟弋，分火照渔船。山人不炊桂，樵华幸共然。
游匡山简寂馆诗
作者：张正见
朝代：南北朝

三梁涧本绝，千仞路犹通。即此神山内，银牖映仙宫。镜似临峰月，流如饮涧虹。幽桂无斜影，深松有劲风。惟当远人望，知在白云中。
游龙首城诗
作者：张正见
朝代：南北朝

关外山川阔，城隅尘雾浮。白云凝绝岭，沧波间断洲。四面观长薄，千里眺平丘。河津无桂树，樽酒自淹留。
湓城诗
作者：张正见
朝代：南北朝

匡山暧远壑，灌垒属中流。城花飞照水，江月上明楼。
煌煌京洛行
作者：张正见
朝代：南北朝

千门俨西汉，万户擅东京。凌云霞上起，鳷鹊月中生。风尘暮不息，萧筦夜恒鸣。唯当卖药处，不入长安城。
玄圃观春雪诗
作者：张正见
朝代：南北朝

同云遥映岭，瑞雪近浮空。拂鹤伊川上，飘花桂苑中。影丽重轮月，飞随团扇风。还取长歌处，带曲舞春风。
白头吟
作者：张正见
朝代：南北朝

平生怀直道，松桂比真风。语默妍媸际，沈浮毁誉中。谗新恩易尽，情去宠难终。弹珠金市侧，抵玉舂山东。含香老颜驷，执戟异扬雄。惆怅崔亭伯，幽忧冯敬通。王嫱没胡塞，班女弃深宫。春苔封履迹，秋叶夺妆红。颜如花落槿，鬓似雪飘逢。此时积长叹，伤年谁复同。
神仙篇
作者：张正见
朝代：南北朝

瀛洲分渤澥。阆苑隔虹霓。欲识三山路。须寻千仞溪。石梁云外立。蓬丘雾里迷。年深毁丹灶。学久弃青泥。葛水留还杖。天衢鸣去鸡。六龙骧首起云阁。万里一别何寥廓。玄都府内驾青牛。紫盖山中乘白鹤。浔阳杏花终难朽。武陵桃花未曾落。已见玉女笑投壶。复睹仙童欣六博。同甘玉文枣。俱饮流霞药。鸾歌凤舞集天台。金阙银宫相向开。西王已令青鸟去。东海还驭赤虬来。魏武还车逢汉女。荆王因梦识阳台。凤盖随云聊蔽日。霓裳杂雨复乘雷。神岳吹笙遥谢手。当知福地有神才。
秋晚还彭泽诗
作者：张正见
朝代：南北朝

游人及丘壑，秋气满平皋。路积康成带，门疏仲蔚蒿。山明云气画，天静鸟飞高。自有东篱菊，还持泛浊醪。
秋河曙耿耿诗
作者：张正见
朝代：南北朝

耿耿长河曙，滥滥宿云浮。天路横秋水，星衡转夜流。月下姮娥落，风惊织女秋。德星犹可见，仙槎不复留。
紫骝马
作者：张正见
朝代：南北朝

将军入大宛，善马出从戎。影绝乾河上，声流水窟中。似鹿犹依草，如龙欲向空。须还十万里，试为一追风。
置酒高殿上
作者：张正见
朝代：南北朝

陈王开甲第，粉壁丽椒涂。高窗侍玉女，飞闼敞金铺。名香散绮幕，石砚凋金炉。清醪称玉馈，浮蚁擅苍梧。邹严恒接武，申白日相趋。容与升阶玉，差池曳履珠。千金一巧笑，百万两鬟姝。赵姬未鼓瑟，齐客罢吹竽。歌喧桃与李，琴挑凤将雏。魏君惭举白，晋主愧投壶。风云更代序，人事有荣枯。长卿病消渴，壁立还成都。
艳歌行
作者：张正见
朝代：南北朝

城隅上朝日，斜晖照杏梁。并卷茱萸帐，争移翡翠床。萦环聊向牖，拂镜且调妆。裁金作小靥，散麝起微黄。二八秦楼妇，三十侍中郎。执戟超丹地，丰貂入建章。未安文史阁，独结少年场。弯弧贯叶影，学剑动星芒。翠盖飞城曲，金鞍横道傍。调鹰向新市，弹雀往睢阳。行行稍有极，暮暮归兰房。前瞻富罗绮，左顾足鸳鸯。莲舒千叶气，灯吐百枝光。满酌胡姬酒，多烧荀令香。不学幽闺妾，生离怨采桑。
芳树
作者：张正见
朝代：南北朝

奇树舒春苑，流芳入绮钱。合欢分四照，同心影万年。香浮佳气里，叶映彩云前。欲识扬雄赋，金玉满甘泉。
薄帷鉴明月诗
作者：张正见
朝代：南北朝

长河上桂月，澄彩照高楼。分帘疑碎璧，隔幔似垂钩。窗外光恒满，惧中影暂流。岂及西园夜，长随飞盖游。
行经季子庙诗
作者：张正见
朝代：南北朝

延州高让远，传芳世祀移。地绝遗金路，松悲悬剑枝。野藤侵沸井，山雨湿苔碑。别有观风处，乐奏无人知。
赋得佳期竟不归诗
作者：张正见
朝代：南北朝

良人万里向河源，娼妇三秋思柳园。路远寄诗空织锦，宵长梦返欲惊魂。飞蛾屡绕帷前烛，衰草还侵阶上玉。衔啼拂镜不成妆，促柱繁弦还乱曲。时分年移竟不归，偏憎寒急夜缝衣。流萤映月明空帐，疏叶从风入断机。自对孤鸾向影绝，终无一雁带书回。
赋得垂柳映斜溪诗
作者：张正见
朝代：南北朝

千仞清溪险，三阳弱柳垂。叶细临湍合，根空带石危。风翻夹浦絮，雨濯倚流枝。不分梅花落，还同横笛吹。
赋得威凤栖梧诗
作者：张正见
朝代：南北朝

丹山下威凤，来集帝梧中。欲舞春花落，将飞秋叶空。影照龙门水，声入洞庭风。别有将雏曲，翻更合丝桐。
赋得山中翠竹诗
作者：张正见
朝代：南北朝

修竹映岩垂，来风异夹池。复涧茂高节，重林隐劲枝。云生龙未上，花落凤将移。莫言栖嶰谷，伶伦不复吹。
赋得山卦名诗
作者：张正见
朝代：南北朝

蓬莱遁羽客，岩穴转蒙笼。云归仙井暗，雾解石桥通。影带临峰鹤，形随杂雨风。寻师不失路，咸欲驭飞鸿。
赋得岸花临水发诗
作者：张正见
朝代：南北朝

奇树满春洲，落蕊映江浮。影间莲花石，光涵濯锦流。漾色随桃水，飘香入桂舟。别有仙潭菊，含芳独向秋。
赋得日中市朝满诗
作者：张正见
朝代：南北朝

云阁绮霞生，旗亭丽日明。尘飞三市路，盖入九重城。竹叶当垆满，桃花带绶轻。唯见争名利，安知大隐情。
赋得梅林轻雨应教诗
作者：张正见
朝代：南北朝

梅树耿长虹，芳林散轻雨。蜀郡随仙去，阳台带云聚。飘花更濯枝，润石还侵柱。讵得零陵燕，随风时共舞。
赋得白云临酒诗
作者：张正见
朝代：南北朝

白云盖濡水，流彩入渑川。疏叶临嵇竹，轻鳞入郑船。菊泛金枝下，峰断玉山前。一朝开五色，飘飘映十千。
赋得秋蝉喝
作者：张正见
朝代：南北朝

秋雁写遥天，园柳集惊蝉。竞噪长枝里，争飞落木前。风高知响急，树近觉声连。长杨流喝尽，讵识蔡邕弦。
赋得落落穷巷士诗
作者：张正见
朝代：南北朝

扬云不邀名，原宪本遗荣。草长三径合，花发四邻明。尘随幽巷静，啸逐远风清。门外无车辙，自可绝公卿。
赋得阶前嫩竹
作者：张正见
朝代：南北朝

翠竹梢云自结丛，轻花嫩笋欲凌空。砌曲横枝屡解箨，阶前疏叶强来风。欲知抱节成龙处，当于山路葛陂中。
赋得雪映夜舟诗
作者：张正见
朝代：南北朝

黄云迷鸟路。白雪下凫舟。分沙映冰浦。照鹤聚寒流。樯风吹影落，缆锦杂花浮。船梁若是桂。翻如月照秋。
赋得韩信诗
作者：张正见
朝代：南北朝

淮阴总汉兵，燕齐擅远声。沈沙拥急水，拔帜上危城。野有千金报，朝称三杰名。所悲云梦泽，空伤狡兔情。
赋得题新云诗
作者：张正见
朝代：南北朝

西北春云起，遥临偃盖松。根危才吐叶，气浅未成峰。风前飞未断，日处影疑重。体轻无五色，讵是得从龙。
赋得风生翠竹里应教诗
作者：张正见
朝代：南北朝

金风起燕观，翠竹夹梁池。翻花疑凤下，飏水似龙移。带露依深叶，飘寒入劲枝。聊因万籁响，讵待伶伦吹。
赋得鱼跃水花生诗
作者：张正见
朝代：南北朝

漾色桃花水，相望濯锦流。跃浦疑珠出，依池似镜浮。凌波衔落蕊，触饵避沈钩。方游莲叶外，讵入武王舟。
赋新题得兰生野径诗
作者：张正见
朝代：南北朝

披襟出兰畹，命酌动幽心。锄罢还开路，歌喧自动琴。华灯共影落，芳杜杂花深。莫言闲径里，遂不断黄金。
赋新题得寒树晚蝉疏诗
作者：张正见
朝代：南北朝

寒蝉噪杨柳，朔吹犯梧桐。叶迥飞难住，枝残影共空。声疏饮露后，唱绝断弦中。还因摇落处，寂寞尽秋风。
轻薄篇
作者：张正见
朝代：南北朝

洛阳美年少，朝日正开霞。细蹀连钱马，傍趋苜蓿花。扬鞭还却望，春色满东家。井桃映水落，门柳杂风斜。绵蛮弄清绮，蛱蝶绕承华。欲往飞廉馆，遥驻季伦车。石榴传马脑，兰肴奠象牙。聊持自娱乐，未是斗豪奢。莫嫌龙驭晚，扶桑复浴鸦。
还彭泽山中早发诗
作者：张正见
朝代：南北朝

摇落山中曙，秋气满林隈。萤光映草头，鸟影出枝来。残暑避日尽，断霞逐风开。空返陶潜县，终无宋玉才。
采桑
作者：张正见
朝代：南北朝

倡狂不胜愁。结束下清楼。
采桑
作者：张正见
朝代：南北朝

春楼曙鸟惊，蚕妾候初晴。迎风金珥落，向日玉钗明。徙顾移笼影，攀钩动钏声。叶高知手弱，枝软觉身轻。人多羞借问，年少怯逢迎。恐疑夫婿远，聊复答专城。
重阳殿成金石会竟上诗
作者：张正见
朝代：南北朝

周王兴路寝，汉后成甘泉。共知崇壮丽，迢遰与云连。抗殿疏龙首，峻陛激天泉。东西跨函谷，左右瞩伊？。百常飞观竦，三休复道悬。拱乌遥造日，攑虬远架烟。云栋疑飞雨，风窗似望仙。玉女临芳镜，金珰映彩椽。梅梁横发蕊，藻井倒披莲。云光开御宿，佳气属祈年。霜雁排空断，寒花映日鲜。负扆凭霄极，台司列象躔。登台喧大厦，御气响钧天。北斗承三献，南风入五弦。鸾歌鳷鹊右，兽舞射熊前。翔鶤仰不逮，燕雀徒联翩。
重阳殿成金石会竟上诗
作者：张正见
朝代：南北朝
体裁：古风

周王兴路寝，汉后成甘泉。共知崇壮丽，迢遰与云连。抗殿疏龙首，峻陛激天泉。东西跨函谷，左右瞩伊𤁄。百常飞观竦，三休复道悬。拱乌遥造日，攑虬远架烟。云栋疑飞雨，风窗似望仙。玉女临芳镜，金珰映彩椽。梅梁横发蕊，藻井倒披莲。云光开御宿，佳气属祈年。霜雁排空断，寒花映日鲜。负扆凭霄极，台司列象躔。登台喧大厦，御气响钧天。北斗承三献，南风入五弦。鸾歌鳷鹊右，兽舞射熊前。翔鶤仰不逮，燕雀徒联翩。
钓竿篇
作者：张正见
朝代：南北朝

结宇长江侧，垂钓广川浔。竹竿横翡翠，桂髓掷黄金。人来水鸟没，楫度岸花沈。莲摇见鱼近，纶尽觉潭深。渭水终须卜，沧浪徒自吟。空嗟芳饵下，独见有贪心。
铜雀台
作者：张正见
朝代：南北朝

凄凉铜雀晚，摇落墓田通。云惨当歌日，松吟欲舞风。人疏瑶席冷，曲罢穗帷空。可惜年将泪，俱尽望陵中。
铜雀台
作者：张正见
朝代：南北朝
体裁：古风

凄凉铜雀晚，摇落墓田通。云惨当歌日，松吟欲舞风。人疏瑶席冷，曲罢繐帷空。可惜年将泪，俱尽望陵中。
长安有狭斜行
作者：张正见
朝代：南北朝

少年重游侠，长安有狭斜。路窄时容马，枝高易度车。檐高同落照，巷小共飞花。相逢夹绣毂，借问是谁家。
门有车马客行
作者：张正见
朝代：南北朝

飞观霞光启，重门平旦开。北阙高箱过，东方连骑来。红尘扬翠毂，赭汗染龙媒。桃花夹径聚，流水傍池回。投鞭聊静电，捐轸暂停雷。非关万里客，自有六奇才。琴和朝雉操，酒泛夜光杯。舞袖飘金谷，歌声绕凤台。良时不可再，驺驭郁相催。安知太行道，失路车轮摧。
陇头水二首
作者：张正见
朝代：南北朝

陇头鸣四注，征人逐贰师。羌笛含流咽，胡笳杂水悲。湍高飞转驶，涧浅荡还迟。前旌去不见，上路杳无期。陇头流水急，流急行难渡。远入隗嚣营，傍侵酒泉路。心交赐宝刀，小妇成纨裤。欲知别家久，戎衣今已故。
陇头水二首·其一
作者：张正见
朝代：南北朝

陇头鸣四注，征人逐贰师。羌笛含流咽，胡笳杂水悲。湍高飞转驶，涧浅荡还迟。前旌去不见，上路杳无期。
陇头水二首·其二
作者：张正见
朝代：南北朝

陇头流水急，流急行难渡。远入隗嚣营，傍侵酒泉路。心交赐宝刀，小妇成纨裤。欲知别家久，戎衣今已故。
陪衡阳王游耆阇寺诗
作者：张正见
朝代：南北朝

甘棠听讼罢，福宇试登临。兔苍移飞盖，王城列玳簪。阶荒犹累玉，地古尚填金。龙桥丹桂偃，鹫岭白云深。秋窗被旅葛，夏户响山禽。清风吹麦陇，细雨濯梅林。
雉子斑
作者：张正见
朝代：南北朝

陈仓雉未飞，敛翮依芳甸。朱冠色尚浅，锦臆毛初变。雊麦且专场，排花聊勇战。唯当渡弱水，不怯如皋箭。
雨雪曲
作者：张正见
朝代：南北朝

胡关辛苦地，雪路远漫漫。含冰踏马足，杂雨冻旗竿。沙漠飞恒暗，天山积转寒。无因辞日逐，团扇掩齐纨。
饮马长城窟行
作者：张正见
朝代：南北朝

秋草朔风惊，饮马出长城。群惊还怯饮，地险更宜行。伤冰敛冻足，畏冷急寒声。无因度吴坂，方复入羌城。
咏跃鱼应诏诗
作者：张率
朝代：南北朝

戢鳞隐繁藻，颁首承渌漪。何用游溟澥，且跃天渊池。
咏霜诗
作者：张率
朝代：南北朝

驷见视乾度，钟鸣测地机。秋冬交代序，申霜白绥绥。原野生暮霭，阶墀散夕霏。徘徊总严气，怅望沦清辉。平台寒月色，池水怆风威。凝阴同徂夜，遰雁独归飞。萦丛乱芜绝，繁林纷已稀。贞松非受令，芳草徒具腓。
太庙齐夜诗
作者：张率
朝代：南北朝

洁斋谢纷华，寂寥清庙静。肃襟视牲盛，端服侍严省。
对酒
作者：张率
朝代：南北朝

对酒诚可乐，此酒复芳醇。如华良可贵，似乳更堪珍。何当留上客，为寄掌中人。金樽清复满，玉椀亟来亲。谁能共迟暮，对酒惜芳辰。君歌尚未罢，却坐避梁尘。
对酒
作者：张率
朝代：南北朝
体裁：古风

对酒诚可乐，此酒复芳醇。如华良可贵，似乳更堪珍。何当留上客，为寄掌中人。金樽清复满，玉碗亟来亲。谁能共迟暮，对酒惜芳辰。君歌尚未罢，却坐避梁尘。
日出东南隅行
作者：张率
朝代：南北朝

朝日照屋梁，夕月悬洞房。专遽自称艳，独□伊览光。虽资自然色，谁能弃薄妆。施着见朱粉，点画示赪黄。含贝开丹吻，如羽发清阳。金碧既簪珥，绮縠复衣堂。方领备虫彩，曲裙杂鸳鸯。手操独茧绪，唇凝脂燥黄。
梁雅乐歌五首 其一 应王受图曲
作者：张率
朝代：南北朝

应王受图，荷天革命。乐曰功成，礼云治定。恩弘庇臣，念昭率性。乃眷三才，以宣八政。愧无则哲，临渊自镜。或戒面从，永隆福庆。
梁雅乐歌五首 其三 积恶篇
作者：张率
朝代：南北朝

积恶在人，犹酖处腹。酖成形亡，恶积身覆。殷辛再离，温舒五族。责必及嗣，财岂润屋。斯川既往，逝命不复。镜兹馀殃，幸修多福。
梁雅乐歌五首 其二 臣道曲
作者：张率
朝代：南北朝

孝义相化，礼让为风。当官无媚，嗣民必公。谦谦君子，謇謇匪躬。谅而不讦，和而不同。诫之诫之，去骄思冲。弘兹大雅，是曰至忠。
梁雅乐歌五首 其五 宴酒篇
作者：张率
朝代：南北朝

记称成礼，诗咏饱德。卜昼有典，厌夜不忒。彝酒作民，乐饮亏则。腐腹遗丧，濡首亡国。哲彼六马，去兹三惑。占言孔昭，以求温克。
梁雅乐歌五首 其四 积善篇
作者：张率
朝代：南北朝

惟德是辅，皇天无亲。抱狱归舜，舍财去邠。豚鱼怀信，行苇留仁。先世有作，馀庆方因。鸣玉承家，锡圭于民。连城非重，积善为珍。
梁雅乐歌五首·应王受图曲
作者：张率
朝代：南北朝

应王受图，荷天革命。乐曰功成，礼云治定。恩弘庇臣，念昭率性。乃眷三才，以宣八政。愧无则哲，临渊自镜。或戒面从，永隆福庆。孝义相化，礼让为风。当官无媚，嗣民必公。谦谦君子，謇謇匪躬。谅而不讦，和而不同。诫之诫之，去骄思冲。弘兹大雅，是曰至忠。积恶在人，犹酖处腹。酖成形亡，恶积身覆。殷辛再离，温舒五族。责必及嗣，财岂润屋。斯川既往，逝命不复。镜兹馀殃，幸修多福。惟德是辅，皇天无亲。抱狱归舜，舍财去邠。豚鱼怀信，行苇留仁。先世有作，馀庆方因。鸣玉承家，锡圭于民。连城非重，积善为珍。记称成礼，诗咏饱德。卜昼有典，厌夜不忒。彝酒作民，乐饮亏则。腐腹遗丧，濡首亡国。哲彼六马，去兹三惑。占言孔昭，以求温克。
楚王吟
作者：张率
朝代：南北朝

章台迎夏日，梦远感春条。风生竹籁响，云垂草绿饶。相看重束素，唯欣争细腰。不惜同从理，但使一闻韶。
沧海雀
作者：张率
朝代：南北朝

大雀与黄口，来自沧海区。清晨啄原粒，日夕依野株。虽忧鸷鸟击，长怀沸鼎虞。况复随时起，翻飞不可拘。寄言挟弹子，莫贱隋侯珠。
清凉
作者：张率
朝代：南北朝

登台待初景，帐殿蔼馀晨。罗帐夕风济，清气尚波人。长簟凉可仰，平莞温未亲。幸愿同枕席，为君横自陈。
玄云
作者：张率
朝代：南北朝

坏阵压峨垄，遮窗暗思扉。映日斜生海，跨树似鹏飞。梦山妾已去，落靥何由归。
白纻歌九首
作者：张率
朝代：南北朝

歌儿流唱声欲清。舞女趁节体自轻。歌舞并妙会人情。依弦度曲婉盈盈。扬蛾为态谁目成。妙声屡唱轻体飞。流津染面散芳菲。俱动齐息不相违。令彼嘉客澹忘归。时久玩夜明星稀。日暮搴门望所思。风吹庭树月入帷。凉阴既满草虫悲。谁能离别长夜时。流叹不寝泪如丝。与君之别终何知。秋风鸣条露垂叶。空闺光尽坐愁妾。独向长夜泪承睫。山高水深路难涉。望君光景何时接。遥夜方远时既寒。秋风萧瑟白露团。佳期不待岁欲阑。念此迟暮独无欢。鸣弦流管增长叹。夜寒湛湛夜未央。华灯空烂月悬光。从风衣起发芬香。为君起舞幸不忘。列坐华筵纷羽爵。清曲未终月将落。歌舞及时酒常酌。无令朝露坐销铄。愁来夜迟犹叹息。抚枕思君终反仄。金翠钗环稍不饰。雾縠流黄不能织。但坐空闺思何极。欲以短书寄飞翼。遥夜忘寐起长叹。但望云中双飞翰。明月入牖风吹幔。终夜悠悠坐申旦。谁能知我心中乱。终然有怀岁方晏。
白纻歌九首·其一
作者：张率
朝代：南北朝

歌儿流唱声欲清。舞女趁节体自轻。歌舞并妙会人情。依弦度曲婉盈盈。扬蛾为态谁目成。
白纻歌九首·其七
作者：张率
朝代：南北朝

列坐华筵纷羽爵。清曲未终月将落。歌舞及时酒常酌。无令朝露坐销铄。
白纻歌九首·其三
作者：张率
朝代：南北朝

日暮搴门望所思。风吹庭树月入帷。凉阴既满草虫悲。谁能离别长夜时。流叹不寝泪如丝。与君之别终何知。
白纻歌九首·其九
作者：张率
朝代：南北朝

遥夜忘寐起长叹。但望云中双飞翰。明月入牖风吹幔。终夜悠悠坐申旦。谁能知我心中乱。终然有怀岁方晏。
白纻歌九首·其二
作者：张率
朝代：南北朝

妙声屡唱轻体飞。流津染面散芳菲。俱动齐息不相违。令彼嘉客澹忘归。时久玩夜明星稀。
白纻歌九首·其五
作者：张率
朝代：南北朝

遥夜方远时既寒。秋风萧瑟白露团。佳期不待岁欲阑。念此迟暮独无欢。鸣弦流管增长叹。
白纻歌九首·其八
作者：张率
朝代：南北朝

愁来夜迟犹叹息。抚枕思君终反仄。金翠钗环稍不饰。雾縠流黄不能织。但坐空闺思何极。欲以短书寄飞翼。
白纻歌九首·其六
作者：张率
朝代：南北朝

夜寒湛湛夜未央。华灯空烂月悬光。从风衣起发芬香。为君起舞幸不忘。
白纻歌九首·其四
作者：张率
朝代：南北朝

秋风鸣条露垂叶。空闺光尽坐愁妾。独向长夜泪承睫。山高水深路难涉。望君光景何时接。
相逢行
作者：张率
朝代：南北朝

相逢夕阴街，独趋尚冠里。高门既如一，甲第复相似。凭轼日欲昏，何处访公子。公子之所在，所在良易知。青楼出上路，渐台临曲池。堂上抚流徽，雷樽朝夕施。橘柚芬华实，朱火燎金枝。兄弟两三人，冠佩纷陆离。朝从禁中出，车骑并驱驰。金鞍马脑勒，聚观路傍儿。入门一顾望，凫鹄有雄雌。雄雌各数千，相鸣戏羽仪。并在东西立，群次何离离。大妇刺方领，中妇抱婴儿。小妇尚娇稚，端坐吹参差。丈夫无遽起，神凤且来仪。
短歌行
作者：张率
朝代：南北朝

君子有酒，小人鼓缶。乃布长筵，式宴亲友。盛壮不留，容华易朽。如彼槁叶，有似过牖。往日莫淹，来期无久。秋风悴林，寒蝉鸣柳。悲自别深，欢田会厚。岂云不乐，与子同寿。我酒既盈，我肴伊阜。短歌是唱，孰知身后。
走马引
作者：张率
朝代：南北朝

良马龙为友，玉珂金作羁。驰骛宛与洛，半骤复半驰。倏忽而千里，光景不及移。九方惜未见，薛公宁所知。敛辔且归去，吾畏路傍儿。
远期
作者：张率
朝代：南北朝

远期终不归，节物坐将变。白露怆单衣，秋风息团扇。谁能久别离，他乡且异县。浮云蔽重山，相望何时见。寄言远期者，空闺泪如霰。
长相思二首
作者：张率
朝代：南北朝

长相思。久离别。美人之远如雨绝。独延伫。心中结。望云云去远。望鸟鸟飞灭。空望终若斯。珠泪不能雪。长相思。久别离。所思何在若天垂。郁陶相望不得知。玉阶月夕映。罗帏风夜吹。长思不能寝。坐望天河移。
长相思二首·其二
作者：张率
朝代：南北朝

长相思。久别离。所思何在若天垂。郁陶相望不得知。玉阶月夕映。罗帏风夜吹。长思不能寝。坐望天河移。
河清颂
作者：张畅
朝代：南北朝

浑浑洪河，家国之滨。襟带晋卫，领袖齐秦。龙门诞溜，积石传津。乘运能有，经启天人。化流上帝，时表初星。飞书曝瑞，龙图照神。协灵既伟，通气载荣。
侍宴饯东阳太守萧子云应令诗
作者：张缵
朝代：南北朝

仲月发初阳，轻寒带春序。渌池解馀冻，丹霞霁新雨。良守谒承明，徂舟戒兰渚。皇储惜将迈，金樽留宴醑。
大言应令诗
作者：张缵
朝代：南北朝

河流既竭，日月俱腾。罝罗微物，动落云鹏。
细言应令诗
作者：张缵
朝代：南北朝

遨游蚁目辨轻尘。蚊睫成宇虱如轮。
别诗
作者：张融
朝代：南北朝

白云山上尽，清风松下歇。欲识离人悲，孤台见明月。
忧且吟
作者：张融
朝代：南北朝

鸣琴当春夜，春夜当鸣琴。羁人不及乐，何似千里心。
白日歌
作者：张融
朝代：南北朝

白日白日，舒天昭晖。数穷则尽，盛满则衰。
箫史曲
作者：张融
朝代：南北朝

引响犹天外，吟声似地中。戴胜噪落景，龙喷清霄风。
赠何点诗
作者：张融
朝代：南北朝

惜哉何居士，薄暮遘荒淫。
日出东南隅行
作者：徐伯阳
朝代：南北朝

朱城璧日启朱扉，青楼含照本晖晖。远映陌上春桑叶，斜入秦家缃绮衣。罗敷妆粉能佳丽，镜前新梳倭堕髻。圆笼袅袅挂青丝，铁钩冉冉胜丹桂。蚕饥日晚暂生愁，忽逢使君南陌头。五马停珂遣借问，双脸含娇特好羞。妾婿府中轻小吏，即今来往专城里。欲识东方千骑归，蔼蔼日暮红尘起。
游钟山开善寺诗
作者：徐伯阳
朝代：南北朝

聊追邺城友，躧步出兰宫。法侣殊人世，天花异俗中。鸟声不测处，松吟未觉风。此时超爱网，还复洗尘蒙。
和元帝诗
作者：徐勉
朝代：南北朝

敬爱良是贤。谦恭寔所务。尊贤遗道德。重学严师傅。六艺诚为敏，三雍称有裕。覆被唯仁义。吐纳必圭璋。壮思如泉涌。逸藻似云翔。夙有匡时调。早怀经世方。留心在庶绩。厉精思治纲。
咏司农府春幡诗
作者：徐勉
朝代：南北朝

播谷重前经，人天称往录。青圭禯东甸，高旗表治粟。逶迟乘旦风，葱翠扬朝旭。平秩庭春司，和气承玉烛。岂伊盈八政，兼兹辩荣辱。十千既万取，利民谁不足。
咏琵琶诗
作者：徐勉
朝代：南北朝

虽为远道怨，翻成今日欢。含花已灼灼，类月复团团。
夏诗
作者：徐勉
朝代：南北朝

夏景厌房栊，促席玩花丛。荷阴斜合翠，莲影对分红。此时避炎热，清樽独未空。
昧旦出新亭渚诗
作者：徐勉
朝代：南北朝

驱车凌早术，山华映初日。揽辔且徘徊，复值清江谧。杳霭枫树林，参差黄鸟匹。气物宛如斯，重以心期逸。春堤一游衍，终朝意殊悉。
萱草花赋
作者：徐勉
朝代：南北朝
体裁：古风

览诗人之比兴，寄卉木以命辞。惟平章之萱草，欲忘忧而树之。爰有幽忧，庭閒志静。高木列其阴，兰芳糅其影。玩丛蘤之争芬，悦群根之竞颖。或开红而散紫，或□蒀于上春。信兹华之独秀，投金质于炎辰。既耀色以祛痗，亦含香而可均。不待合欢之木，无俟孙枝之筠。同芰荷于阑暑，及蝉露乎首旻。其叶四垂，其跗六出。亦曰宜男，加名斯吉。华而不艳，雅而不质。随晦明而舒卷，与风霜而荣悴。笑杜蘅与揭车，何众卉之能匹。
采菱曲
作者：徐勉
朝代：南北朝

相携及嘉月，采菱渡北渚。微风吹棹歌，日暮相容与。采采不能归，望望方延伫。傥逢遗佩人，预以心相许。
共内人夜坐守岁诗
作者：徐君茜
朝代：南北朝
体裁：诗

欢多情未极，赏至莫停杯。酒中喜桃子，粽里觅杨梅。帘开风入帐，烛尽炭成灰。勿疑鬓钗重，为待晓光催。
初春携内人行戏诗
作者：徐君茜
朝代：南北朝

梳饰多今世，衣著一时新。草短犹通屣，梅香渐着人。树斜牵锦帔，风横入红纶。满酌兰英酒，对此得娱神。
别义阳郡二首
作者：徐君茜
朝代：南北朝

翔凤楼。遥望与云浮。歌声临树出。舞影入江流。叶落看村近。天高应向秋。饰面亭。妆成更点星。颊上红疑浅。眉心黛不青。故留残粉絮。挂看箔帘钉。
别义阳郡二首·其一
作者：徐君茜
朝代：南北朝

翔凤楼。遥望与云浮。歌声临树出。舞影入江流。叶落看村近。天高应向秋。
别义阳郡二首·其二
作者：徐君茜
朝代：南北朝

饰面亭。妆成更点星。颊上红疑浅。眉心黛不青。故留残粉絮。挂看箔帘钉。
白雪歌
作者：徐孝嗣
朝代：南北朝

风闺晚翻霭，月殿夜凝明。愿君早流眄，无令春草生。
答王俭诗
作者：徐孝嗣
朝代：南北朝

书帷停月，琴袖承飙。结芳幽谷，解佩明椒。去德滋永，怀德滋深。行云传想，归鸿寄音。
破镜诗
作者：徐德言
朝代：南北朝

镜与人俱去，镜归人未归。无复姮娥影，空留明月辉。
夏日诗
作者：徐怦
朝代：南北朝

炎光歇中宇，清气入房栊。晚荷犹卷绿，疏莲久落红。
古意酬到长史溉登琅邪城诗
作者：徐悱
朝代：南北朝

甘泉警烽候，上谷抵楼兰。此江称豁险，兹山复郁盘。表里穷形胜，襟带尽岩峦。修篁壮下属，危楼峻上干。登陴起遐望，回首见长安。金沟朝灞浐，甬道入鸳鸾。鲜车骛华毂，汗马跃银鞍。少年负壮气，耿介立冲冠。怀纪燕山石，思开函谷丸。岂如霸上戏，羞取路傍观。寄言封侯者，数奇良可叹。
对房前桃树咏佳期赠内诗
作者：徐悱
朝代：南北朝

相思上北阁，徙倚望东家。忽有当轩树，兼含映日花。方鲜类红粉，比素若铅华。更使增心忆，弥令想狭邪。无如一路阻，脉脉似云霞。严城不可越，言折代疏麻。
白马篇
作者：徐悱
朝代：南北朝

妍蹄饰镂鞍，飞鞚度河干。少年本上郡，遨游入露寒。剑琢荆山玉，弹把随珠丸。闻有边烽息，飞候至长安。然诺窃自许，捐躯谅不难。占兵出细柳，转战向楼兰。雄名盛李霍，壮气能彭韩。能令石饮羽，复使发冲冠。要功非汗马，报效乃锋端。日没塞云起，风悲胡地寒。西征馘小月，北去脑乌丸。报归明天子，燕然石复刊。
赠内诗
作者：徐悱
朝代：南北朝

日暮想清阳，蹑履出椒房。网虫生锦荐，游尘掩玉床。不见可怜影，空馀黼帐香。彼美情多乐，挟瑟坐高堂。岂忘离忧者，向隅心独伤。聊因一书札，以代九回肠。
咏橘诗
作者：徐摛
朝代：南北朝

丽树标江浦，结翠似芳兰。焜煌玉衡散，照曜金衣丹。愧以无雕饰，徒然登玉盘。
咏笔诗
作者：徐摛
朝代：南北朝

本自灵山出，名因瑞草传。纤端奉积润，弱质散芳烟。直写飞蓬牒，横承落絮篇。一逢提握重，宁忆仲升捐。
坏桥诗
作者：徐摛
朝代：南北朝

匝栏生暗藓，覆板没鱼衣。岸曲斜梁阻，何时香步归。
胡无人行
作者：徐摛
朝代：南北朝

列楹登鲁殿，拥絮拭胡妆。犹将汉闺曲，谁忍奏毡房。遥忆甘泉夜，暗泪断人肠。
赋得帘尘诗
作者：徐摛
朝代：南北朝

朝逐珠胎卷，夜傍玉钩垂。恒教罗袖拂，不分秋风吹。
赋得班去赵姬升诗
作者：徐湛
朝代：南北朝

班姬与飞燕，俱侍汉王宫。不意恩情歇，偏将衰草同。香飞金辇外，苔上玉阶中。今日悲团扇，非是为秋风。
华林北涧诗
作者：徐爰
朝代：南北朝

总长潭兮括远源，下沈留兮起轻泉。回溪浚兮曲沼阻，冲波激兮濑浅浅。贯九谷兮积灵芝，飞清寿兮洁澄连。
咏牛女诗
作者：徐爰
朝代：南北朝

结彩彪天路，颓芳菲灵台。
短歌二首
作者：徐谦
朝代：南北朝

穷通皆是运，荣辱岂关身。不愿门前客，看时逢故人。意气青云里，爽朗烟霞外。不羡一囊钱，唯重心襟会。
短歌二首·其二
作者：徐谦
朝代：南北朝

意气青云里，爽朗烟霞外。不羡一囊钱，唯重心襟会。
赋得蝶依草应令诗
作者：徐防
朝代：南北朝

秋园花落尽，芳菊数来归。那知不梦作，眠觉也恒飞。
赋得观涛诗
作者：徐防
朝代：南北朝

云容杂浪起，楚水漫吴流。渐看遥树没，稍见远天浮。渔人迷旧浦，海鸟失前洲。不测沧溟旷，轻鳞幸自游。
长安有狭邪行
作者：徐防
朝代：南北朝

长安有勾曲，勾勾不通驿。涂逢二绮衣，夹路访君室。君室近霸城，易识复知名。大息登金马，中息谒承明。小息偏爱幸，走马曳长缨。三息俱入门，车服尽雕轻。三息俱上堂，嘉宾四座盈。三息俱入户，室内有光荣。大妇缣始呈，中妇绣初营。小妇多资媚，红纱映削成。上客且安坐，胡床妾自擎。
中妇织流黄
作者：徐陵
朝代：南北朝

落花还井上。春机当户前。带衫行障口。觅钏枕檀边。数镊经无乱。新浆纬易牵。蜘蛛夜伴织。百舌晓惊眠。封用黎阳土。书因计吏船。欲知夫壻处。今督水衡钱。
中妇织流黄
作者：徐陵
朝代：南北朝

落花还井上，春机当户前。带衫行障口，觅钏枕檀边。数镊经无乱，新浆纬易牵。蜘蛛夜伴织，百舌晓惊眠。封用黎阳土，书因计吏船。欲知夫婿处，今督水衡钱。
为羊兖州家人答饷镜诗
作者：徐陵
朝代：南北朝

信来赠宝镜，亭亭似团月。镜久自逾明，人久情愈歇。取镜挂空台，于今莫复开。不见孤鸾鸟，香魂何处来。
为羊衮州家人答饷镜诗
作者：徐陵
朝代：南北朝

信来赠宝镜。亭亭似团月。镜久自踰明。人久情愈歇。取镜挂空台。于今莫复开。不见孤鸾鸟。香魂何处来。
乌栖曲一
作者：徐陵
朝代：南北朝

卓女红妆期此夜。胡姬沽酒谁论价。风流荀令好儿郎。偏能傅粉复熏香。
乌栖曲二
作者：徐陵
朝代：南北朝

绣帐罗帷隐灯烛。一夜千年犹不足。唯憎无赖汝南鸡。天河未落犹争啼。
乌栖曲二首
作者：徐陵
朝代：南北朝

卓女红妆期此夜，胡姬沽酒谁论价。风流荀令好儿郎，偏能傅粉复薰香。绣帐罗帷隐灯烛，一夜千年犹不足。唯憎无赖汝南鸡，天河未落犹争啼。
乌栖曲二首·其一
作者：徐陵
朝代：南北朝

卓女红妆期此夜，胡姬沽酒谁论价。风流荀令好儿郎，偏能傅粉复薰香。
乌栖曲二首·其二
作者：徐陵
朝代：南北朝

绣帐罗帷隐灯烛，一夜千年犹不足。唯憎无赖汝南鸡，天河未落犹争啼。
侍宴诗
作者：徐陵
朝代：南北朝

园林才有热。夏浅更胜春。嫩竹犹含粉。初荷未聚尘。承恩豫下席。应阮独何人。
侍宴诗
作者：徐陵
朝代：南北朝

园林才有热，夏浅更胜春。嫩竹犹含粉，初荷未聚尘。承恩豫下席，应阮独何人。
关山月二
作者：徐陵
朝代：南北朝

月出柳城东。微云掩复通。苍茫萦白晕。萧瑟带长风。羌兵烧上郡。胡骑猎云中。将军拥节起。战士夜鸣弓。
关山月二首
作者：徐陵
朝代：南北朝

关山三五月，客子忆秦川。思妇高楼上，当窗应未眠。星旗映疏勒，云阵上祁连。战气今如此，从军复几年。月出柳城东，微云掩复通。苍茫萦白晕，萧瑟带长风。羌兵烧上郡，胡骑猎云中。将军拥节起，战士夜鸣弓。
关山月二首·其一
作者：徐陵
朝代：南北朝
体裁：乐府曲辞

关山三五月，客子忆秦川。思妇高楼上，当窗应未眠。星旗映疏勒，云阵上祁连。战气今如此，从军复几年。
关山月二首·其二
作者：徐陵
朝代：南北朝

月出柳城东，微云掩复通。苍茫萦白晕，萧瑟带长风。羌兵烧上郡，胡骑猎云中。将军拥节起，战士夜鸣弓。
关山月二首【其一】
作者：徐陵
朝代：南北朝
体裁：诗

【其一】
关山三五月，客子忆秦川。
思妇高楼上，当窗应未眠。
星旗映疏勒，云阵上祁连。
战气今如此，从军复几年。